 





|  |
| --- |
| Febrer 2021 |

|  |
| --- |
|  |
| MEMÒRIA D’ACTIVITAT 2020 |
| PISOS ASSISTITS DE 16 A 18 ANYS VIVENDES SANTA MARIA DE GIMENELLS |

Índex

[1. PRESENTACIÓ DEL RECURS 4](#_Toc66376746)

[2. JUSTIFICACIÓ DE LA MEMÒRIA 5](#_Toc66376747)

[3. OBJECTIUS 5](#_Toc66376748)

[3.1. OBJECTIUS PROGRAMATS 5](#_Toc66376749)

[Àmbit dels professionals 7](#_Toc66376750)

[3.1.2. Àmbit de la població atesa 15](#_Toc66376751)

[4. POBLACIÓ ATESA 19](#_Toc66376752)

[5. FUNCIONAMENT DEL CENTRE 19](#_Toc66376753)

[5.1. Estructura Física 19](#_Toc66376754)

[5.2. Àmbit Econòmic 21](#_Toc66376755)

[5.3. Estructura Organitzativa 22](#_Toc66376756)

[5.3.1. Horaris 22](#_Toc66376757)

[5.3.2. Mecanismes de Comunicació 27](#_Toc66376758)

[5.4. Acció Educativa 29](#_Toc66376759)

[5.4.1. Vida Quotidiana 29](#_Toc66376760)

[5.4.2. Temps de Lleure 33](#_Toc66376761)

[5.4.3. Salut Física i Psíquica 36](#_Toc66376762)

[5.4.4. Atenció a les Famílies 37](#_Toc66376763)

[5.5. Formació i Supervisió 37](#_Toc66376764)

[6. PROPOSTES 39](#_Toc66376765)

[7. ANNEXOS 43](#_Toc66376766)

## PRESENTACIÓ DEL RECURS

Les Vivendes Santa Maria de Gimenells són dos pisos assistit per joves de 16 a 18 anys creats com a resposta immediata a la situació d’emergència que es va viure a partir de l’any 2017 amb l’augment del nombre de joves migrats sols que arribaven a Catalunya.  
El primer pis va néixer un 23 d’octubre del 2017 amb capacitat per 8 nois. Durant un any, aquest pis va anar tenint continuïtat amb el 100% d’ocupació i, el 5 de novembre del 2018, es va obrir un segon pis de la mateixa capacitat. Fins a dia d’avui, aquests pisos atenen només nois estrangers. Internament fem la diferenciació d’ambdós pisos amb els sobrenoms: Vivendes1 i Vivendes2, ambdues inscrites al RESES amb número de registre S09674 i S10007, respectivament.

Les Vivendes van ser obertes amb Resolució d’emergència de DGAIA i, al 2019, van passar la fase d’Adaptació 1 (per Vivendes1) i la fase d’Adaptació 5 (per Vivendes2) amb les quals han quedat Acreditades com a Servei de Pis Assistit de 16 a 18 anys per 5 anys.

L’objectiu principal d’aquest recurs és donar resposta a situacions i necessitats que requereixen una especialització tècnica alternativa a la seva família d'origen oferint guarda, educació i preparació per a la vida autònoma. Pel fet de tractar-se de pisos assistits de 16 a 18 anys, el treball principal és l’autonomia, doncs es potencia l’entrenament dels nois perquè adquireixin les competències necessàries per a l’autonomia plena que hauran de tenir en complir la majoria d’edat. En aquesta línia, els nois a les Vivendes aprenen a realitzar tasques de la llar (neteja, cuina, etc.), s’han d’ocupar de la gestió domèstica i de la pròpia organització personal, per tal que el dia que surtin del circuit de protecció de menors siguin plenament capaços d’autogestionar-se. Tot aquest procés el fan amb l’acompanyament i supervisió d’un/a educador/a les 24 hores del dia.

A més a més de l’ensenyament sobre gestió i realització de tasques domèstiques, també es té en compte la formació i la inserció laboral. I aquest esdevé un dels objectius primordials a treballar amb els nois que viuen a les Vivendes. És molt important la seva formació en diferents àmbits: habilitats socials, competències bàsiques en comunicació (tan oral com escrita) i competències laborals. D’aquesta manera els nois fan un aprenentatge imprescindible que els possibiliti l’accés al mercat laboral. En la mesura del possible, davant la complexa dificultat per obtenir la documentació reglada per treballar, des de les Vivendes promocionem que el màxim nombre de nois puguin arribar a un lloc de treball abans de complir la majoria d’edat. És una manera de culminar el procés a la vida adulta que inicien a l’ingressar a les Vivendes, i l’oportunitat d’arribar a la majoria d’edat amb capacitat d’autogestió.

## JUSTIFICACIÓ DE LA MEMÒRIA

Aquesta memòria és el document que recull el resultat de l’avaluació de l’assoliment dels objectius previstos. Mitjançant la memòria s’avalua el treball realitzat als pisos i els resultats obtinguts. S’analitzen i valoren diferents aspectes del seu funcionament, identificant aquells elements que es podrien modificar per al desenvolupament de l’activitat, proposant millores per a optimitzar l’exercici de la tasca encomanada.

## OBJECTIUS

L’any 2020 ha estat un any inusual, en el que les circumstàncies imprevistes derivades de la pandèmia per la covid19 ha fet que a partir del març la programació anual s’hagués de modificar adaptant-la a la situació de cada moment. Hi ha hagut una sèrie d’objectius que s’han mantingut, variant-ne la manera de treballar-los, aquests han estat els objectius programats, la majoria dels quals són els que se’n deriven del recurs del pis assistit per sí mateix. D’altra banda, a partir de març i davant la nova situació, ens vam haver de plantejar una sèrie de nous objectius, vinculats a la nova realitat que se’ns presentava, aquests els hem anomenat objectius sobrevinguts.

## OBJECTIUS PROGRAMATS

Any rere any, hi ha una sèrie d’objectius que es repeteixen, són objectius adherits a la tipologia del servei. Per tal de mantenir el benestar dels nois que hi resideixen i perquè van lligats al projecte de pis assistit, aquests objectius s’aniran treballant cada any amb els nous nois que resideixin a les Vivendes.

**Àmbit dels professionals:**

* Oferir una vivenda acollidora i respectuosa on cobrir les necessitats bàsiques dels nois: d’higiene, alimentació, vestuari, educació, salut, suport emocional, etc.
* Garantir l’acompanyament i el suport socioeducatiu professional dels nois durant el seu procés personal cap a l’autonomia i la futura emancipació.
* Treballar amb cada noi de forma individualitzada centrant-nos en les seves necessitats personals, elaborant plans individualitzats de treball.
* Oferir la possibilitat d’ocupar el temps lliure amb activitats esportives o d’altre tipus, per tal d’evitar l’ociositat i potenciar les habilitats i les destreses específiques que cadascú pugui tenir.
* Implementar la normativa unificada l’any anterior.
* Treballar en xarxa juntament amb tots els Agents implicats en el creixement personal dels nois ingressats a Vivendes.
* Potenciar el treball en equip, incidint en el traspàs d’informació del dia a dia de forma metòdica per tal que arribi a tot l’equip educatiu i directiu.
* Garantir, en la mesura del possible, l’assoliment de la regularització de la documentació, tan per residència com per treball.
* Potenciar la formació en temes jurídics, pel que fa a la llei d’estrangeria i regularització, per part de l’equip directiu-educatiu.
* Ampliar la xarxa d’empreses on puguin treballar els nois de Vivendes per tal de mantenir la inserció-laboral.
* Participar activament amb les diverses entitats que conformen el SAIA de Lleida.

**Àmbit de la població atesa:**

* Assolir progressivament els hàbits i les habilitats domèstiques necessàries que els permeti desenvolupar-se per sí mateixos als 18 anys.
* Potenciar la formació en aquells àmbits on tinguin més mancances.
* Treballar la responsabilitat amb la que assumeixen compromisos seriosos tals com, assistència a recursos formatius i/o laborals, gestionar els seus ingressos, etc.
* Mantenir la convivència pacífica i respectuosa amb els companys i l’equip professional de les Vivendes.
* Promoure la necessitat de dur una vida saludable sense consum de tòxics.
* Promoure una alimentació adient i la pràctica de l’esport com a mode de vida saludable.
* Educar en el respecte. Fomentar l’acceptació i el reconeixement de les altres persones, dels seus drets i la seva forma de pensar.
* Potenciar l’autonomia en l’organització del temps lliure, aprendre a cercar les activitats que vulguin realitzar, organitzar la gestió del temps i el transport per assistir-hi, etc.
* Conscienciar de la realitat en la que es troben: dificultats en els tràmits documentació, accés a cursos de formació laboral, accés al món laboral, etc.
* Treballar l’acompanyament enfocat en la consecució de les millors garanties d’autonomia plena en el moment del desinternament.
* Conscienciar sobre la necessitat de fer estalvi, per tal que a la majoria d’edat puguin sortir amb una reserva de diners suficients per a les seves necessitats bàsiques.
* Promoure el ple coneixement de l’ASJTET en tant que serà el servei on trobaran suport un cop assolida la majoria d’edat.
  + 1. **VALORACIÓ DELS OBJECTIUS PROGRAMATS**

#### Àmbit dels professionals

A continuació es presenta la valoració dels objectius plantejats en l’àmbit dels professionals, indicant de manera objectiva i quantitativa el grau d’assoliment:

|  |  |  |  |  |  |
| --- | --- | --- | --- | --- | --- |
| **Objectius Operatius** | **Indicadors** | **Criteris d’Avaluació[[1]](#footnote-1)** | | | |
| **1** | **2** | **3** | **4** |
| **Fer participar els nois en la presa de decisió del recurs educatiu i/o laboral que voldrà fer** | Nombre de nois que verbalitzen quin tipus de recurs volen fer (laboral o educatiu) |  |  |  | **X** |
| Nombre de nois que expressen la seva prioritat en funció de les diverses opcions que puguin sorgir |  |  |  | **X** |
| Nombre de nois que signen compromís amb els ítems escollits |  |  |  | **X** |
| Nombre de nois que un cop inserits en un recurs n’estan satsfets |  |  |  | **X** |
| **Ajudar als nois a cercar els tipus de recursos educatius/laborals desitjats** | Tots els nois del pis estan realitzant algun recurs educatiu |  |  |  | **X** |
| L’equip educatiu s’implica en la recerca de recursos i exposa les necessitats de la nostra població als diversos recursos que tenim propers |  |  |  | **X** |
| Tots els nois del pis poden fer un recurs que és del seu interès |  |  |  | **X** |
| Tots els nois que ho desitgen poden obtenir un treball |  | **X** |  |  |
| Tots els nois que treballen ho fan en un sector del seu interès |  | **X** |  |  |
| **Acompanyar i ensenyar als nois tot allò referent a l’àmbit sòcio-sanitari** | Els nois saben fer demanda de la tarja sanitària |  | **X** |  |  |
| Els nois saben on han d’anar per assignar-se un metge |  |  |  | **X** |
| Els nois saben qui és el seu metge de capçalera |  |  |  | **X** |
| Els nois saben demanar dia i hora pel metge |  |  |  | **X** |
| Els nois coneixen bé la xarxa de salut (hospital, especialistes, etc.) |  |  | **X** |  |
| L’equip educatiu acompanya als nois al metge |  |  |  | **X** |
| L’equip educatiu ensenya als nois tot allò referent a aquest àmbit |  |  |  | **X** |
| **Acompanyar i ensenyar als nois tot allò referent a l’àmbit de la vida quotidiana** | Els nois coneixen la necessitat d’empadronar-se |  |  |  | **X** |
| Els nois saben els passos que han de fer per empadronar-se |  |  |  | **X** |
| L’equip educatiu ensenya i acompanya als nois en les diverses accions de gestió de documentació |  |  | **X** |  |
| Els nois saben organitzar-se per realitzar les tasques domèstiques diàries |  |  |  | **X** |
| L’equip educatiu organitza tallers per ensenyar les tasques domèstiques (cuina, neteja, etc.) |  |  |  | **X** |
| Els nois coneixen les gestions pertinents per regularitzar la seva documentació |  |  | **X** |  |
| **Fer atenció personalitzada diària per tal de conèixer a fons les necessitats personals de cada noi i crear vincles** | Els nois se senten escoltats |  |  |  | **X** |
| Els nois es mostren contents d’estar a les Vivendes |  |  |  | **X** |
| L’equip educatiu fa les pertinents tutories amb cada noi |  |  |  | **X** |
| Els nois han elaborat amb els seu/va tutor/a el seu propi pla de treball individualitzat |  |  |  | **X** |
| Es dóna resposta a totes les consultes i peticions que fan els nois |  |  |  | **X** |
| **Motivar als nois perquè practiquin algun esport o activitat que sigui del seu gaudi** | Els nois manifesten voler realitzar algun esport o activitat |  |  |  | **X** |
| Es facilita l’accés a activitats esportives i/o culturals |  |  |  | **X** |
| Nois que fan recerca per fer alguna activitat |  |  |  | **X** |
| Nois que s’inscriuen a realitzar alguna activitat |  |  | **X** |  |
| **Implementar la normativa** | Recordar la normativa periòdicament a les reunions d’equip, avaluar-la i modificar-la, si fos necessari |  |  |  | **X** |
| S’ha recordat periòdicament la normativa als nois a les assemblees |  |  |  | **X** |
| Aplicar la normativa amb coherència sempre que es doni la casuística adequada |  |  |  | **X** |
| **Garantir l’assoliment de la regularització de documentació** | Els nois han pogut fer algun tràmit relatiu a regularitzar la seva situació |  |  | **X** |  |
| Tots els nois han regularitzat la seva documentació |  |  |  | **X** |
| **Ampliar xarxa d’empreses per inserció laboral** | S’han trobat empreses noves interessades en contractar nois de Vivendes |  |  | **X** |  |
| Han repetit nois de Vivendes en empreses |  |  |  | **X** |
| S’ha obtingut una bona puntuació per part de les empreses col·laboradores |  |  |  | **X** |
| S’ha fet un treball comú: Vivendes-noi-empresa per tal d’afavorir la inserció del noi |  |  |  | **X** |
| **Mantenir la vivenda acollidora** | S’han fet reformes d’adequació que milloressin el comfort dels nois |  | **X** |  |  |
| Els nois troben la Vivenda totalment confortable |  |  | **X** |  |
| **Millorar en el treball en xarxa i amb la cooperació dels diversos Agents implicats** | S’ha fet participar a Agents externs implicats per garantir millor atenció als joves |  |  | **X** |  |
| La bona coordinació amb Agents externs s’ha reflectit en un bon funcionament dels nois als recursos |  |  |  | **X** |
| **Participar activament amb les diverses entitats que conformen el SAIA de Lleida** | Des de l’equip professional s’ha participat a les Taules de Directors |  |  |  | **X** |
| L’equip professional ha tingut representació a les diferents comissions que s’han format per tractar temàtiques d’infància i adolescència |  |  |  | **X** |
| L’equip professional se sent ben considerat al SAIA de Lleida |  |  |  | **X** |
| S’han reforçat les relacions amb el SAEJ i ASJTET |  |  |  | **X** |

Analitzant la taula d’avaluació d’objectius podem veure que s’obtenen unes puntuacions elevades en la majoria d’objectius. Si més no, en segueixen sortint alguns que despunten avall i és important analitzar-los. Els resultats amb puntuació més baixa es refereixen a l’obtenció i/o tria de treball. Trobem que els nois no poden obtenir treball sempre que ho desitgen, doncs en el seu cas en fer 18 anys depenen que se’ls hi faci un contracte d’un any a jornada completa. Evidentment, poques empreses estan disposades a assumir aquest compromís. El darrer any hem tingut el cas de dos nois que van estar treballant com a menors, ells tenien intenció de treballar i no haver de dependre del recolzament de l’ASJTET, però finalment l’empresa que els tenia contractats no va assumir el contracte d’un any. Els dos casos van coincidir en el temps amb els inicis de la pandèmia el qual va motivar l’empresa que no volgués arriscar-se a fer aquests contractes tan llargs. Finalment vam haver de fer-los una pròrroga d’estada a les Vivendes perquè no tenien on anar al moment de fer 18 anys. Automàticament van iniciar els contactes amb l’ASJTET i van acabar anant a un pis de majors d’edat. La solució els va anar bé per no quedar el carrer i poder seguir amb el seu projecte vital, però no era el seu propòsit.  
D’altre banda, també obté poca puntuació el fet del sector en el que troben feina, el qual en poques ocasions poden escollir. La majoria de les contractacions s’han donat en el sector agrari, que sol ser el sector de menys grat pels nois, però s’adapten a les necessitats de ma d’obra i a la poca possibilitat de tria que tenen, degut de la seva situació administrativa.   
Sobre la millora d’aquest aspecte es fa difícil treballar-hi perquè tot és degut a factors externs (llei d’estrangeria i mercat de treball), per tant tota la tasca que podem fer és donar a conèixer la situació. Amb aquesta finalitat, ens hem adherit a la campanya que ha iniciat FEPA titulada “#Un callejón sin salida” amb la que dóna visibilitat a aquesta problemàtica elevant-ho a les classes polítiques.

Pel que fa a temes de gestió de la documentació, es pot veure que els nois no hi estan massa familiaritzats i no coneixen prou bé el procediment. Això és degut a que, d’una banda, és un procediment complex, complicat i variable en el temps, segons els canvis a la llei d’estrangeria. D’altra banda, és un requeriment que requereix immediatesa, pel fet que es troben a la recta final cap als 18 anys. Per tant, molta documentació que podem tramitar l’equip directiu mentre els nois són als cursos de formació, ho tirem endavant sense esperar a buscar un moment que el noi ens podés acompanyar, per tal de no perdre temps en tràmits menors (empadronaments, etc.). Aquest darrer any, a més a més, s’hi suma el fet que s’ha facilitat la tramitació telemàtica amb certificat digital, el qual ho fa més abstracte a l’hora d’explicar-li al noi com es tramita la documentació. Amb els tràmits sanitaris ens trobem amb el cas similar, es pot dir que l’equip educatiu i directiu participem massa en els tràmits prioritzant l’agilitat en fer-ho a la participació del jove. De cara al nou any (2021) ens plantejarem com a objectiu millorar en aquest objectiu, fent més partícip al jove per tal que esdevingui coneixedor dels tràmits documentals.

En referència al coneixement de la xarxa de salut, ens trobem que aquells nois que no l’han necessitat utilitzar, gairebé no tenen coneixement més enllà del metge de capçalera i la infermera. Tots els nois tenen clar com s’ha de demanar hora al metge de capçalera i/o infermera i sabrien anar a la visita ells sols, però quan sorgeix la pregunta sobre especialistes, proves mèdiques, etc. ens trobem que els nois que no ho han necessitat mai ho desconeixen. Tutorialment se’ls hi fa explicacions del funcionament de la xarxa de salut, però el fet que venen d’una realitat molt diferent fa que els costi d’entendre i, quan s’hi troben per primer cop necessiten acompanyament.

Altres temes que no han obtingut bona puntuació ha estat la confortabilitat de la vivenda, els nois verbalitzen que s’hi senten confortables, a gust i se la senten casa seva. Però mostren petites queixes pel que fa a alguns serveis: salts de llum continus, pèrdua del senyal wifi quasi setmanal, lentitud en el recalentament de l’aigua de l’escalfador, etc. Com els venim explicant durant tot l’any, han d’entendre que viuen en una zona rural i els serveis no són els mateixos que a la ciutat.  
Pel que fa als talls d’internet, és un problema extern del proveïdor. Malauradament, poca cosa hi podem fer al respecte, doncs per la zona on som no podem triar i és quelcom habitual. Per contra, tenim molt bon servei per part del proveïdor atenent les nostres queixes a qualsevol hora del dia i donant resposta ràpida, sempre que és possible.  
Sobre els talls de llum, es va tramitar un canvi de potència que es va allargar bastant en el temps. Un cop ha arribat, a Vivendes 1 s’ha notat molt la millora i gairebé no ha passat més. Però a Vivendes 2 hi ha algun problema amb la instal·lació que es segueix donant, sobretot quan hi ha dos o més electrodomèstics en funcionament. També ens vam trobar amb una pujada al consum de llum massa alarmant, pel qual s’ha posat en mans de tècnics per intentar esbrinar el problema i resoldre’l.  
La queixa relativa a l’aigua calenta es dóna a Vivendes 1, on hi ha instal·lat un sol escalfador d’aigua de grans dimensions i quan es dutxen tots els nois seguits, a la que ho han fet 2 o 3 l’aigua tarda molt en tornar-se a escalfar. És una queixa recurrent entre els nois, doncs els és incòmode sobretot a l’hivern i quan han anat a fer esport tots i necessiten dutxar-se a l’arribar. És un handicap amb el que han de conviure, aprenent a espaiar el moment de la dutxa entre uns i altres i a fer estalvi d’aigua mentre es dutxen.  
Finalment, l’altre motiu que suposava moltes queixes pels nois de Vivendes 2 i que va ser resolt a finals d’any, ha estat el canvi de lliteres per llits. Era una fita que ja ens havíem marcat l’any anterior (2019) i no s’havia pogut complir, al 2020 es pretenia fer i, amb el confinament es va anar endarrerint. A l’estiu vam tenir moltes queixes dels nois, doncs alguns treballaven a la vinya, carregaven molt l’esquena i verbalitzaven que en aquells llits no descansaven bé i acusaven més dolor d’esquena. Un parell de nois van haver de seguir tractament mèdic pel dolor. Per problemes de tresoreria per part de l’entitat la compra de llits es va anar retardant, però, finalment, els llits nous van arribar, cosa que els nois van agrair molt i s’han acabat les queixes del dolor d’esquena.

Per acabar amb la valoració dels objectius amb puntuació negativa, ens trobem amb el fet que no s’ha pogut comptar del tot amb la participació dels agents externs per millorar l’atenció als joves. Aquest fet ve molt justificat per la casuística del moment, en que es va anular tota l’atenció presencial i, es pot dir, que gran part de l’any els únics agents que han pogut donar atenció als joves han estat els mateixos professionals de les Vivendes. Des del mes de març del 2020, pel que fa a EAIA, CSMIJ, etc. el seu suport presencial ha estat nul. Han donat suport a l’equip educatiu i directiu via telèfon i mail, però ha estat per tot allò indispensable i els nois tot just han notat la seva presència.

Pel que fa al fet, que no el 100% dels nois s’inscriguin a activitats de lleure externes no ho concebem com a res negatiu, ja que és l’oci dels nois i hi ha nois que prefereixen estar a casa i invertir el seu temps fent deures o sortir a fer esport pel seu compte (anar a córrer, caminar, etc).

Respecte l’atenció als nois, tenint en compte que la finalitat és aconseguir que els nois arribin a la majoria d’edat amb una preparació màxima per encarar la vida adulta, centrem el nostre treball en un objectiu clar: **la preparació per l’autonomia plena**. Aquest objectiu es vertebra en cinc eixos claus:

Des de l’equip de professionals de les Vivendes s’acompanya al jove en la consecució de l’autonomia plena. El treball a fer amb els nois es pot sintetitzar, segons cada eix, de la següent manera:

* **Gestió Domèstica:** En arribar al nostre recurs, els joves ja coneixen bé gran part de les tasques domèstiques, i, en general, arriben amb uns bons hàbits adquirits en els centres de primera acollida on han estat abans. A les Vivendes es tracta de transmetre l’aprenentatge de tasques domèstiques més complexes: cuinar, conèixer les quantitats màximes d’ingredients segons els comensals, saber els ingredients que han de tenir en una despensa, fer la bugada sense malmetre la roba, gestionar-se el temps des que s’aixequen al matí perquè els doni temps d’agafar l’autobús i no facin tard, gestionar la puntualitat, conèixer les gestions de documentació, aquells tràmits necessaris pel desenvolupament de la vida diària (empadronament, assignació de metges, etc.). Pel que fa a tot allò relatiu a les tasques domèstiques, els nois no tenen gaire problemes, de seguida n’aprenen. Aquest any, a l’haver passat més hores junts s’ha creat un ambient col·laborador entre els nois on aquells que més coneixen una tasca ajuden i ensenyen als que en saben menys. Ha estat una iniciativa maca que els nous ingressos han agraït i ha permès que es creï un bon ambient de convivència.
* **Documentació:** aquest eix ve a ser el més important pel benestar del noi, doncs si pot tenir la documentació regularitzada el noi es descarrega d’un factor estressant molt present en tot moment. El bon coneixement de les lleis per part dels professionals és primordial pel que fa a la regularització de la seva situació legal per tal d’assegurar-los un futur amb unes mínimes garanties. Per tant, el treball de l’equip en l’àmbit de la documentació ha estat i segueix sent la formació continuada, doncs la llei d’estrangeria és una llei viva en constant canvi i s’ha d’estar actualitzat. Aquest any s’han repetit Tallers en l’àmbit jurídic organitzats per FEPA als quals part de l’equip i ha assistit, així com també es va promoure que els nois participessin d’un taller de les mateixes característiques destinat al públic jove. La valoració d’aquesta assistència per part dels nois és molt positiva, doncs es va treballar abans amb ells la temàtica i tots els dubtes que els van sorgir els van exposar en el taller, va ser molt il·lustratiu i els va ajudar a entendre una mica més la seva situació.

Com a millora en aquest àmbit, ens vam trobar al mes de febrer amb la nova instrucció del govern per la qual als joves estrangers tutelats entre 16 i 18 anys no necessitaven tramitar l’excepció del permís de treball, sinó que la pròpia resolució de la residència en aquesta edat els permet treballar. aquesta nova llei, ha estat molt ben rebuda per tot el col·lectiu, doncs ha suposat molta agilitat a l’hora de ser contractats.   
L’altre bona nova que va sorgir, però només ha estat temporal, va ser el decret llei d’emergència sorgit pel covid19, que permetia als joves majors d’edat amb residència treballar en la campanya agrària tot i no tenir permís de treball. Aquest decret va suposar que el 100% dels joves majors d’edat que encara estaven a les Vivendes van poder treballar des de l’inici de la campanya. A més a més, al finalitzar l’estat d’emergència, tot aquest jovent que va treballar va poder regularitzar la seva situació laboral i obtenir el permís de treball per dos anys. Així mateix, el 100% dels joves de les Vivendes que van aprofitar-se d’aquest decret a l’octubre van obtenir el permís de treball.

* **Recursos Formatius:** ens trobem en una època que els nois que atenem a les Vivendes estan molt motivats en adquirir estudis i van més enllà de la mera verbalització. Els nois realment s’esforcen molt per seguir els seus estudis, malgrat les seves mancances idiomàtiques i de base formativa. El 2020 va començar amb el 100% dels nois inscrits a recursos formatius (excepte aquells interessats en el món laboral, un total de 4 nois que treballaven). Tots els nois van estar molt motivats per tirar endavant els cursos amb bona nota. El confinament els va suposar molta preocupació per no poder seguir els estudis i perdre el curs. Vam activar aules taller per fer seguiment dels cursos en la distància, els educadors es van posar en contacte amb els diferents professors dels nois, i tots ells van poder fer bon seguiment i entregar la feina a temps. Els resultats del curs 2019-2020 van ser molt bons en general i això va suposar que al setembre, tots els nois fossin capaços de matricular-se als estudis que s’havien plantejat.
* **Recursos laborals:** des de les Vivendes, el 2020 hem donat continuïtat a la prospecció d’empreses on podem encabir-hi els nostres nois a treballar. Els hem presentat el nostre recurs, la tipologia de nois que tenim amb ganes de treballar i el fet de poder fer un seguiment per tal de garantir que el treballador compleixi amb els seus deures laborals.   
  Amb la feina feta en aquest darrer any, hem ampliat el ventall d’empreses coneixedores del nostre programa d’inserció i decidides a contractar nois, quan tinguin necessitat de personal. Així com, hem reforçat vincles amb aquelles empreses que ja treballàvem, aconseguint nous contractes per altres nois. Malauradament, per la crisi ocasionada per les restriccions a l’hostaleria, aquest darrer any no hem pogut comptar amb aquest sector d’empreses, tot i així hem mantingut llaços estrets amb aquestes empreses per tal que, quan arribin temps millors, els nois se’n puguin beneficiar.
  + **Alrasa Agrària**
  + **Finca Sant Miquel**
  + **Multicentres Sauret**
  + **Parajes Paradell S.L.**
  + **Agrícola Jesús Pelegrí**
  + **Eléctrica Melendo**
* **Estabilitat Emocional:** entenem que el procés pel qual passen aquests nois és dur i està ple d’incerteses, per tant és important que aprenguin a canalitzar els nervis i l’angoixa que els pot provocar. A més a més han d’aprendre a gestionar les emocions internes que venen inherents del seu passat. Des de l’equip de professionals vetllem perquè se sentin acompanyats en aquest procés i trobin a les Vivendes un espai on verbalitzar les seves inquietuds.

Una manera de treballar les emocions ha estat enfortint el vincle amb el noi, i que se senti més confiat amb l’equip a l’hora de confiar-li alguna inquietud. Altra manera de reforçar l’estabilitat emocional, la treballem a través de les coordinacions amb la nostra referent del CSMIJ, tot i que aquest any no ha pogut estar present, ens ha seguit oferint suport. Amb l’inici de la pandèmia vam instaurar una assemblea extra cada dilluns al matí per encarar la setmana. Ens reuníem per casa amb els nois i tot l’equip que treballés en aquell torn (educadors i direcció), es parlava de les notícies, les novetats restrictives que hi havia per setmana, es parlava de la situació als països de procedència dels nois, i s’explicaven les accions que es farien aquells propers dies. D’aquesta manera, els nois podien compartir amb tothom l’angoixa que els hi causava la preocupació pels seus familiars, el no poder sortir de casa, la incertesa del què passarà, etc. Aquest compartiment els anava bé per canalitzar i ordenar els sentiments negatius que la situació els podés ocasionar.

#### Àmbit de la població atesa

A continuació es presenta la valoració dels objectius plantejats en l’àmbit de la població atesa, indicant de manera objectiva i quantitativa el grau d’assoliment:

|  |  |  |  |  |  |
| --- | --- | --- | --- | --- | --- |
| **Objectius Operatius** | **Indicadors** | **Criteris d’Avaluació[[2]](#footnote-2)** | | | |
| **1** | **2** | **3** | **4** |
| **Conscienciar als nois de la situació que tindran als 18 anys** | Nombre de nois amb coneixement real de la seva situació cap als 18 anys |  |  |  | **X** |
| Nombre de nois que coneixen l’ASJTET i el suport que els pot oferir |  |  |  | **X** |
| S’ha potenciat el diàleg noi-educador/tutor sobre la seva situació a partir dels 18 |  |  |  | **X** |
| **Aconseguir que el noi sigui capaç de gestionar-se el seu temps** | Alt grau d’autonomia dels nois a final d’any |  |  |  | **X** |
| Nombre de nois que s’organitzen el temps lliure |  |  |  | **X** |
| Els nois són capaços d’ocupar el temps lliure en activitats saludables |  |  |  | **X** |
| Nombre de nois que fan mal ús del temps lliure | **X** |  |  |  |
| **Mantenir els hàbits d’autonomia domèstica ja adquirits i fomentar-ne de nous** | Els nois realitzen les tasques de la llar (neteja, cura de la roba, etc.) |  |  |  | **X** |
| Coneixement dels nois en fer les tasques de la llar |  |  |  | **X** |
| Disposició dels nois a fer les tasques de la llar |  |  |  | **X** |
| **Fer partícips als nois de les seves gestions administratives** | Els nois són capaços de realitzar acompanyats les gestions (anar al metge, SOC, etc) |  |  | **X** |  |
| Els nois mostren interès per realitzar ells mateixos les pròpies gestions |  |  |  | **X** |
| Els nois se senten segurs a l’hora de realitzar les seves gestions |  | **X** |  |  |
| Els nois tenen coneixement de les gestions relatives a la documentació (DNI, NIE,...) |  | **X** |  |  |
| **Sensibilitzar sobre la importància d’aconseguir una oferta de treball que li permeti obtenir el permís de treball** | Els nois avantposen la necessitat d’obtenir el permís de treball a les seves ànsies d’estudiar |  |  | **X** |  |
| Els nois són conscients que per estudiar necessitaran uns ingressos un cop siguin majors d’edat |  |  | **X** |  |
| Nombre de nois que en el seu itinerari ha triat davant de tot treballar |  |  | **X** |  |
| **Fomentar l’assistència dels nois a cursos de llengües (català i castellà)** | Hi ha un augment dels nois matriculats a cursos de llengües |  |  |  | **X** |
| L’equip educatiu fa seguiment i coordinació amb els recursos formatius |  |  |  | **X** |
| Els nois han augmentat el nombre de classes de llengües |  |  |  | **X** |
| **Assegurar l’ús del català i castellà a la vida diària del pis** | Nombre de nois amb capacitat per entendre bé en català i castellà |  |  | **X** |  |
| Nombre de nois amb capacitat per parlar bé en català i castellà |  |  | **X** |  |
| L’idioma vehicular dels educadors/es cap als nois és el castellà o català |  |  |  | **X** |
| Ús del català i castellà al Pis Assistit |  |  | **X** |  |
| **Treballar les habilitats socials en el si de les Vivendes** | Nombre de nois que són capaços de fer demandes d’una manera adequada |  |  |  | **X** |
| Nois amb facilitat per exposar les seves idees a l’Assemblea |  |  |  | **X** |
| Nois que participen de manera voluntària en activitats organitzades a les Vivendes on s’entrenen les HHSS |  |  |  | **X** |
| **Treballar la responsabilització a través de contractes de compromisos** | Nombre de nois que signen contractes de compromisos |  |  |  | **X** |
| Nombre de nois que compleix al 100% el contracte de compromisos |  |  |  | **X** |
| Nombre de nois que si no compleix amb el contracte assumeix les penalitzacions |  |  |  | **X** |
| **Vetllar per una bona convivència a les vivendes promovent el respecte i la solidaritat** | Percentatge de discusions/conflictes entre nois que s’han donat en aquest temps |  | **X** |  |  |
| Nombre de nois que ajuden als altres a fer les tasques |  |  |  | **X** |
| Grau d’individualisme que mostren els nois a l’hora d’aconseguir els seus propis beneficis. |  |  |  | **X** |
| **Controlar i normativitzar el consum de tabac i/o tòxics a les Vivendes. Conscienciar sobre els riscos del consum** | Percentatge de sancions que s’han aplicat per consum de tabac dintre les Vivendes | **X** |  |  |  |
| Percentatge de sancions que s’han aplicat per consum d’altres tòxics (cànnabis i/o alcohol) | **X** |  |  |  |
| Nombre de nois no consumidors |  |  | **X** |  |
| Grau de sensibilització sobre els riscos del consum |  |  |  | **X** |
| **Promoure seguir una vida sana** | Es segueix un menú equilibrat segons les necessitats nutricionals dels joves |  |  |  | **X** |
| Els nois dissenyen el seu propi menú equilibrat |  |  |  | **X** |
| Tots els nois realitzen alguna activitat esportiva |  |  |  | **X** |
| **Promoure l’estalvi** | Tots els nois procuren estalviar |  |  |  | **X** |
| En el moment del desinternament, els nois tenen una quantitat de diners estalviats |  |  |  | **X** |

Sobre els objectius treballats amb els nois, en general tots als nois han respost molt bé i han mostrat interès per superar-se i millorar. Gairebé tots ells eren nois amb uns hàbits ja apresos, que sabien fer les seves demandes de manera adequada i tenir una bona convivència amb la resta de nois de les Vivendes. Per tant, en la valoració general som positius perquè la majoria dels nois van implicar-se molt en mantenir una bona convivència a les Vivendes i aprofitar el temps que els quedava abans no complissin 18 anys. S’ha creat una dinàmica en que són els mateixos nois qui fan l’acollida als nous ingressos i, aquests, s’acoblen perfectament al grup. El clima que es respira a les Vivendes és com si fossin una gran família i els nois s’han fet molt solidaris entre ells.

D’altra banda, pel que fa a l’assistència a recursos formatius es valora de manera molt positiva el grau de responsabilitat dels nois. Tots mostraven molt interès en formar-se i així ho mostraven als cursos, obtenint elogis d’alguns recursos en referència als nostres nois. Aquest bon seguiment es va notar, sobretot, en l’etapa del confinament (març-juny) que els nois van ser capaços d’aprovar el curs fent la feina des de casa i, a l’hora, treballar. Doncs aprofitant que no havien d’assistir a classes, tots aquells nois que tenien documentació per fer-ho, van incorporar-se a la campanya agrícola a principis d’abril. Combinaven aquesta tasca laboral (als matins) amb el seguiment dels cursos (a les tardes).

Pel que fa a les tasques de la llar, els nois cada vegada es mostren més autònoms a l’hora de fer-les no havent-los d’anar al darrera. Tenen clar on han de mirar que els toca cada dia i ho realitzen. Si que s’ha de controlar com la fan, doncs hi ha alguns nois que el seu llindar de neteja encara és baix i se’ls hi ha de fer repassar allò que fan.

**3.2. OBJECTIUS SOBREVINGUTS**

A partir de març del 2020, tota la previsió i programació anual va haver de ser modificada de forma improvisada degut de la pandèmia de la Covid19 i totes les restriccions a nivell de mobilitat i prevenció que es van imposar. Entre març i juny, ens trobem amb una etapa on s’intensifica la vida als pisos, amb confinament domiciliari, les classes presencials suspeses i amb moltes limitacions laborals. Arrel d’aquesta situació es plantegen nous objectius a desenvolupar:

**Àmbit dels professionals:**

* Aprendre a canalitzar els sentiments de por i angoixa produïts pel desconeixement i la sensació d’estar en perill.
* Acceptació i adaptabilitat a la nova situació, adequant horaris i torns a la realitat del moment.
* Mantenir el contacte entre l’equip emfatitzant el suport mutu, substituint el contacte presencial pel contacte a través de les xarxes.
* Prendre consciència de la situació per adoptar una actitud coherent davant dels nois que els podés servir de referent.
* Reorganitzar la programació de tallers i activitats adaptant-los a la quantitat de nois assistents i a la seva disponibilitat horària.
* Anar adequant la normativa a l’actualització de restriccions a mida que van sorgint.
* Fer un seguiment intensiu i al dia de l’actualitat sanitària i les normatives que en van sorgint.
* Formar-se de manera professional en el coneixement de la Covid19 i la utilització d’EPI’s.

**Àmbit de la població atesa:**

* Conscienciar als joves de la situació seriosa que s’ha creat per tal que siguin responsables amb els seus actes.
* Vetllar per la seguretat del grup.
* Promoure l’estabilitat emocional i la bona canalització dels sentiments negatius que la situació pot fer néixer.
* Oferir-los alternatives de treball i activitats per omplir el temps lliure dels nois evitant que caiguin en l’ociositat.
* Vetllar pel bon compliment de totes les normes higièniques i de seguretat.

## POBLACIÓ ATESA

A l’Annex 1 es troba tota la informació detallada sobre la població atesa durant l’any 2020.

## FUNCIONAMENT DEL CENTRE

### Estructura Física

En aquest 2020, tot i l’impàs que va suposar el període de l’estat d’alarma, s’han pogut anar fent tasques de manteniment de les Vivendes.

Com a recurs que prepara als joves per la seva emancipació i, per tal d’empoderar-los, a traves dels tallers laborals se’ls hi donen eines per realitzar el manteniment de les Vivendes. Aquests tallers assumeixen les petites reparacions que no requereixen d’un tècnic i que es poden assolir amb coneixents bàsics i sense perill , treballant la prevenció de risc d’accidents domèstics.

A part de les tasques de manteniment que van fer els nois, també es van fer tasques per part d’empreses externes per tal de millorar les Vivendes. A la següent taula queda reflectit el treball de manteniment assolit tant pels joves, com per empreses externes del diferents especialitats (manteniment d’habitatges, electricistes, fusters, paletería, tècnics en electrodomèstics, etc.)

|  |  |  |
| --- | --- | --- |
| **PERÍODE** | **INTERN** | **EXTERN** |
| ***GENER*** | - Desmuntar canonades de l’aigüera de la cuina ,netejar i arreglar pèrdua d'aigua V1/V2.  - Desmuntar i canviar aixetes de les dutxes.  -Panys de diferents portes a v1/v2,canvi i reparació  -Reparació mobiliari, sofàs i cadires  -Petites obres de paletería a bugaderia v1,reparació i treure humitats de parets.  -Col·locar banda senyalització graons /risc laborals  -Reparació esquerdes porta v2 amb massilla. | -Vidre cuina armari.(RIUS FUSTERÍA)  -Reparació assecadora v2,rentadora v1( Elèctrica RODA SL) |
| ***FEBRER*** | -Pintar zones comuns v1 + bugaderia  -Reparar rajoles trencades dutxa v1.  -reparació aparell mata mosquits.  -Canvi frontisses porta entrada v1 | -Reparació Caldera v2,( Velectro SL) |
| ***MARÇ*** | -Co-locació metraquil-lat cuina v2  -Pintar parets cuina v2 |  |
| ***ABRIL*** | -Confecció bates Emergències Sanitàries ( 500 bates )1000 bates en total. | -Reparació renta vaixelles v2(Servei Tècnic marca)  -Reparació Llum (Melendo SL) |
| ***MAIG*** | -Reparació portes cuina v1/v2  -Panys de diferents portes a v1/v2,cambi i reparació | -Reparació Rentavaixelles(Roda Sl)  -VITROCERÀMICA nova (Roda SL) |

|  |  |  |
| --- | --- | --- |
| ***JUNY*** | -Reparació ,construcció i canvi mosquiteres v1/v2  -Neteja nius campana v2.  -Pintura i reparació de parets de tot v1.  -Reparació ,polir i envernissar finestres de v1  -Construcció biombo /canviador per vestidor | -Reparació teulada, goteres  -Obertura i porta registre sostre v2  (Paleta David SL) |
| ***JULIOL*** | -Pintura i reparació de parets de tot v2  -Reparació ,polir i envernissar finestres de v2  -Construcció i col·locació estenedors de gran format v1/v2 | -acondicionament del sistema elèctric v1/v2 (Melendo SL) |
| ***AGOST*** | -Reparació i adequació espai obert interior v2 | -Col·locació porta nova, entrada vivendes 2 (Fuster Paletería David) |
| ***SETEMBRE*** | -Control i adequació preventiu pre-hivern, posar borlets finestres v1 | -Reparació parets caldera v1(Paletería David SL)  -Reparació de vidres de finestres v1/v2 trencats (fuster Paletería David SL) |
| ***OCTUBRE*** | -Control i adequació preventiu pre-hivern, posar borlets finestres v2 i purgar radiadors V1 /V2.. | -Reparació radiadors i endolls cuina de v2, (Lampista Paletería David Sl) |
| ***NOBEMBRE*** | -Desembossar aigüera cuina V2  -Desmuntar panys trencats v2  -Massillar forat sòcol porta (escales) | -Control consum i reparació Magneto v2(Melendo SL)  -Reparació forn v1 (Servei TÈCNIC) |
| ***DESEMBRE*** | -Desmuntar i muntar interruptor de llum amb averia . | - Canvi de Llits per les lliteres a Vivendes2. Es van treure les 3 lliteres que encara hi quedaven i es van posar 6 llits individuals. |

### Àmbit Econòmic

Pel 2020 s’ha comptat amb el pressupost estipulat per DGAIA:

- **Pressupost per cobrir necessitats bàsiques pels nois**:

|  |  |
| --- | --- |
| **PRESSUPOST APROXIMAT NECESSITATS BÀSIQUES NOIS** | |
| ROBA ESTIU | 120€ / noi/any |
| ROBA HIVERN | 175€/noi/any |
| ROBA D’ACOLLIDA | 80€/noi/any |
| REGALS (aniversaris, nadal, reis) | 70€/noi/any |
| COMESTIBLES / PRODUCTES NETEJA / HIGIENE PERSONAL | 650-750€/setmana |
| BENZINA | 615€/mes |
| TARGES BUS MENSUALS | 40€/noi/mes |
| MATERIAL ESCOLAR | 200€/noi/any |
| UNIFORMES DE TREBALL | 100€/noi/any |
| QUOTES ESPORTIVES | 30€/noi/mes |
| MATERIAL ESPORTIU | 30€/noi/any |
| DESPESES DENTISTA | 525€ |

Pel que fa a les despeses de dentista, no tots els nois en comporten. Aquest 2020 es van portar 4 nois al dentista, però degut de la situació i la parada que hi va haver, finalment només 2 nois van finalitzar el tractament en aquest any. La despesa indicada és les factures pagades per aquests dos tractaments, la resta de nois van iniciar-lo però com l’acabaran l’any següent, no entren en aquest pressupost.

- **Personal del centre** – per tal de complir amb les ràtios i cobrir les necessitats dels nois s’ha de comptar amb un personal fix al centre al qual s’hi assigna una part del pressupost anual seguint les quantitats estipulades al conveni d’acció social. En total 11 educadors/es, 1 persona de serveis (cuina i neteja), 1 sots-director i 1 directora.

- **Treballar el lleure i les activitats extraescolars** – es reforça que els nois facin un bon ús del temps lliure, per aquest motiu es potencia que els nois puguin fer activitats extraescolars fora del centre. Aquest any, els nois no van poder gaudir tant de les activitats extraescolars, però aquells que estaven apuntats al gimnàs, mentre van seguir amb nosaltres les mensualitats es van seguir pagant tot i que no hi poguessin. Pel que fa a activitats de lleure grupal, com s’havien programat altres anys en períodes de vacances (sortides a la platja o a la neu), aquest 2020 no han estat possibles.

- **Despesa en benzina** – la despesa sol ser més elevada, però degut de les restriccions de mobilitat durant tants mesos, aquest any s’ha notat en el recompte total de les factures de combustible.

### Estructura Organitzativa

### Horaris

Durant l’any 2020 els horaris no s’han variat de l’any anterior, excepte en el període de confinament (març a juny). A continuació es detalla l’horari en època normal i en **l’Annex 3** es pot trobar els horaris relatius al període de confinament domiciliari.

**NOIS**

**HORARI PERÍODE LECTIU**

|  |  |  |  |
| --- | --- | --- | --- |
| **HORARI** | **DIA FEINER** | **HORARI** | **CAP DE SETMANA** |
| **6:00 – 7:00** | Despertada i esmorzar de nois amb recurs formatius | **9:00 – 10:00** | Llevada general |
| **7:15** | Marxa de nois amb recurs educatiu | **10:00 – 12:00** | Esmorzar / habitacions i higiene personal / tasques de neteja generals |
| **8:30** | Llevada general | **12:00 – 13:00** | Temps lliure |
| **9:00 – 10:00** | Esmorzar i higiene personal | **13:00 – 14:00** | Preparació del dinar |
| **10:00 – 13:00** | Gestions / tràmits de documentació / acompanyaments a recursos d’idiomes / recerca de recursos / tasques de neteja / comprar el pa | **14:00 – 15:00** | Dinar |
| **13:00 – 15:30** | Dinar per torns segons arribades dels recursos | **15:00 – 16:00** | Temps lliure / organització de la tarda |
| **Fins les 20:00** | Permisos a Lleida/ Gimenells / assistència a recursos formatius o activitats esportives / temps lliure / temps per fer deures / reforç escolar | **16:00 – 20:00** | Permisos i temps lliure |
| **20:00 – 21:00** | Preparació del sopar | **20:00 – 21:00** | Preparació del sopar |
| **21:00 – 22:00** | Sopar | **21:00 – 22:00** | Sopar |
| **22:00** | Assemblea **(només dijous)** | **22:00** | Sortida de nit **(a triar entre divendres o dissabte)** / peli i crispetes |
| **22:00 – 24:00** | Tv / pc / anar a dormir | **24:00** | Dormir i silenci |
| **24:00** | Silenci | **03:00** | **\*Recollida de la sortida de nit (només divendres o dissabte)** |

***\*A partir de l’inici de l’estat d’alarma al mes de març, la sortida de divendres i dissabte va quedar anul·lada sense possibilitat de ser represa en tot l’any.***

**HORARI VACANCES I ESTIU**

Durant els períodes de vacances es segueixen els mateixos horaris que els caps de setmanes adaptant-los a les necessitats dels nois, en el cas que algun estigui realitzant alguna tasca externa (treball, cursos, etc)

**TREBALLADORS**

Tal com va passar amb l’organització dels nois, pel que fa als treballadors també hi va haver canvis en l’organització durant l’estat d’alarma. L’objectiu de fer aquests canvis era evitar al màxim les coincidències de personal en un mateix torn per minimitzar riscos de contagi.

Fora de l’estat d’alarma, s’ha mantingut la mateixa estructura professional i horària del 2020. Durant la temporada de curs escolar amb classes presencials, s’ha mantingut el reforç de torn educatiu dues tardes per setmana (dimarts i dijous) per realitzar el reforç escolar amb els nois. Aquests dies l’educadora de matí de Vivendes1 retarda el seu horari d’entrada per abastar més hores a la tarda, i s’ocupa dels grups de reforç escolar d’una Vivenda. Un dels educadors de tarda s’ocupa del grup de l’altra Vivenda i l’educador de tarda restant s’ocupa de realitzar totes les gestions i acompanyaments de la tarda. D’aquesta manera, els educadors/es poden donar exclusivitat total a les necessitats dels nois, sense haver d’interrompre els tallers de reforç per fer gestions i/o acompanyaments.

Pel tipus de recurs i l’autonomia dels residents la ràtio està en 8:1. Així doncs hi ha un/a educador/a per torn, això suposa que en algunes ocasions els nois es queden sols a les Vivendes mentre l’educador/a està fent alguna gestió amb d’altres nois.

A continuació, s’exposa l’horari de tot el personal laboral durant època normalitzada. A **l’Annex 3** es pot trobar la distribució horària que es va fer en època de confinament domiciliari (març-juny)

**ORGANITZACIÓ TREBALLADORS**

|  |  |  |
| --- | --- | --- |
| **PROFESSIONAL** | **HORARI** | **TORN** |
| DIRECTORA | MATÍ-TARDA | 09:30 – 17:30 |
| SOTS DIRECTOR | MATÍ | 08:00 – 16:00 |
| EDUCADOR | MATÍ | 07:50 – 15:20 |
| EDUCADORA/TALLERISTA | FLEXIBLE | \*Entre les 08:00 i les 19:00 (segons dia) |
| EDUCADOR | TARDA | 15:00 – 22:20 |
| EDUCADORA | TARDA | 15:00 – 22:20 |
| EDUCADORA | NIT | 22:00 – 08:00 |
| EDUCADOR | NIT | 22:00 – 08:00 |
| EDUCADORA | NIT | 22:00 – 08:00 |
| EDUCADORA | NIT | 22:00 – 08:00 |
| EDUCADOR | CAP DE SETMANES I CORRETORNS | 08:00 – 22:00 (caps de setmana)  Corretorns |
| EDUCADORA |
| EDUCADORA |
| CUINERA | MATÍ/TARDA | 08:00 – 15:30 |

Durant el 2020 hem tingut un total de 8 baixes de personal, dues d’elles han estat de llarga durada, per maternitat i per risc d’embaràs, respectivament. De les altres 6, dos casos han estat per malaltia comuna i la resta (4 en total per causes relacionades amb la Covid19). Totes elles han estat causes alienes al lloc de treball, per tant, no tenim baixes relacionades amb l’estrès laboral així com no hem tingut cap mena d’incidència laboral que suposin una baixa. Aquest any sí que hi ha hagut més incidència de baixes (3 baixes més concretament) i de durada més llarga (algunes) però ha estat una conseqüència de la situació de covid19 (ja sigui per simptomatologia com per contacte directe amb persona contagiada). A continuació es detalla el quadre categoritzant les baixes de personal:

|  |  |  |
| --- | --- | --- |
| **BAIXES PER MÚTUA LABORAL PER MOTIU DE MATERNITAT I/O EMBARÀS** | **BAIXES PER MALALTIA COMUNA** | **BAIXES DERIVADES DE CONSEQÜÈNCIES DE LA COVID19** |
| **2** | **2** | **4** |

Per que fa a personal de suplències, aquest any vam tenir una educadora fent la suplència d’una de les baixes de maternitat, va iniciar l’any amb nosaltres i va finalitzar contracte a principis de març, en finalitzar la baixa. No ha fet falta contractar cap altre persona de suplències externes perquè les suplències que s’han derivat de la resta de baixes, han estat cobertes pels mateixos professionals de la plantilla, majoritàriament pels treballadors del torn de cap de setmana i festius, que fan també rotació de torns de suplències. La segona baixa per embaràs, no va estar coberta per un suplent extern perquè es va iniciar a finals d’any (concretament, el 28 de desembre) i la persona suplent va ser contractada a partir del dia 1 de gener.

Al mes de setembre una educadora del torn de nit va presentar una sol·licitud d’excedència per un any, es va haver de fer selecció de personal i es va contractar una persona en el seu lloc en data 12 d’octubre. A partir del mes de novembre es va tornar a fer selecció de personal per cobrir una baixa per embaràs la qual es preveia que a partir del finals de desembre la mútua li concediria la baixa per risc del lloc de treball, es va seleccionar un educador suplent el qual va iniciar contracte l’1 de gener del 2021. Tret d’aquests dos casos la plantilla s’ha mantingut estable,

Pel que fa a personal laboral de serveis mantenim una persona que s’ocupa de fer el dinar de dilluns a divendres (ja que normalment al matí els nois tenen cursos formatius) i de fer la neteja general, també de les dues cases així com del magatzem i els despatxos. Les vacances d’aquesta persona no es cobreixen ja que coincideixen amb les vacances escolars dels nois i són períodes en els que ells són els que han de cuinar i fer neteja ja que tenen temps de sobres per fer-ho. El seu horari també va ser modificat en època de confinament, extremant mesures perquè estigués en mínim contacte amb els nois.

Per part de l’equip directiu, s’ajuda als nois de Cultiva i Educa en la gestió de la documentació. A preparar tota la documentació per tramitar el permís de treball, a canviar la tarja de NIE un cop obtingut el permís de treball i a renovar el NIE quan toca. També des de la direcció es fa la recerca de nois per treballar a Cultiva i Educa quan queda alguna vacant. Les fonts que s’utilitzen són les mateixes Vivendes (aquells nois que s’acosten als 18 anys) i l’ASJTET de Lleida.

. A més a més, els nois de Cultiva i Educa utilitzen, sempre que és possible, el transport de les Vivendes. Aquest any es va imposar com a norma que no es farien viatges especials per ells si no hi havia un motiu justificat. Els nois han de comunicar abans de les 15 hores si voldran fer un viatge i a on, així els educadors de la tarda poden tenir en compte les seves necessitats a l’hora de programar els viatges de la tarda. En funció dels viatges que s’organitzen, els nois del CiE s’han d’acoplar als horaris de Vivendes, tant d’anada com de tornada.

### Mecanismes de Comunicació

Els mecanismes de comunicació es diferencien entre aquells que es donen entre els mateixos professionals de les Vivendes (interns) i entre els professionals de les Vivendes i altres organismes externs al nostre recurs (externs).

**Mecanismes Interns**

Aquests mecanismes poden ser personals (reunions d’equip, traspassos de torn) o documentals (Diari, informes, PEI’s, ITSE’s, etc.). Tots els documents amb informació relativa al noi queden arxivats a la respectiva carpeta de cada noi perquè els educadors i direcció hi puguin tenir accés i, així, està informats en tot moment.

Tota la informació es recull en el **Diari**, on es descriu dia a dia com ha anat cada noi, si ha tingut alguna incidència o quelcom a destacar, també s’hi recullen les gestions que ha de realitzar cada noi. A més a més, la informació sobre les gestions es recullen a l’**Agenda**. Tot i que es facin els traspassos de torn de manera oral, es deixa reflectida tota la informació en el Diari per tal que qualsevol educador/a pugui estar ben informat.

Per tal de tenir un espai de comunicació entre tots els professionals hi ha la reunió d’equip que es fa amb periodicitat quinzenal, entre equip educatiu i direcció. Aquí es parla de cada noi individualment, es comenta el funcionament de la dinàmica i, si es creu convenient, es plantegen propostes de millora. A partir del mes de març es va haver de reestructurar la reunió quinzenal i fer-la online, per evitar el contacte de tot l’equip i minimitzar riscos. A més a més, quan va iniciar el període d’alarma es van convocar algunes reunions d’urgència per tal de consensuar entre tot l’equip la nova organització i anar valorant la metodologia emprada. Les reunions online, als inicis no eren massa operatives, doncs ens trobàvem amb molts problemes de comunicació. S’ha de tenir en compte que molts professionals viuen en zones rurals, així com la mateixa situació de les Vivendes i les connexions donen molts problemes. A més a més, vam anar provant plataformes fins que vam trobar la que ens donava menys errors. Les plataformes emprades han estat: Zoom, Jitsimeet i GoogleMeet, sent aquesta darrera la que finalment ha donat més bon resultat i, per ara s’ha establert com a oficial per les reunions online. Des del març fins el desembre del 2020 l’equip educatiu i directiu no ha tornat a fer cap reunió presencial de tot l’equip.

Les reunions de canvis de torn sí que es fan de manera presencial però adoptant mesures preventives, en les èpoques de més risc de contagi s’han fet a l’aire lliure, amb la distància adequada i mascareta. I quan es fan a l’interior, igualment es prenen les mesures de prevenció: mascareta, distància i ventilació.

Altres mecanismes de comunicació que tenim a l’equip és el correu intern i un grup de whatsapp, aquest últim és molt efectiu per la rapidesa en que rep la informació tot l’equip.

**Mecanismes Externs**

Per la comunicació externa utilitzem les reunions personals, trucades de telèfon i el correu electrònic. Així com tots els protocols requerits en el Sínia, on s’hi integra tota la informació relativa al noi.

A l’inici del 2020 es van mantenir les reunions amb el coordinador de projectes educatius de l’entitat, Josep Vilageliu, a aquestes reunions hi assistia la directora de les Vivendes i són espais on es comparteix a l’entitat tot allò que es fa a les Vivendes i es rep informació referent a l’entitat. Solen ser reunions mensuals que en plena època de confinament total es van haver de suspendre però es va mantenir contacte telefònic. Un altre sistema de comunicació que es va establir en referència a la comunicació amb l’entitat ha estat la presentació cada divendres del resum setmanal. La directora de Vivendes redacta un resum de tot allò rellevant de la setmana i l’envia per correu electrònic al coordinador de projectes i al director general de l’Obra Tutelar Agrària.

Pel que fa a relacions externes, més enllà de l’entitat, es segueix assistint a les Taules de Directors de Centres de Lleida, per les quals es fa una reunió trimestral amb directors de centres de cartera de serveis i una reunió trimestral amb directors dels centres de nova creació per joves migrats sols. El fet que es facin dues reunions diferenciades és que a finals del 2019 s’havien creat molts centres nous dels darrers i les reunions s’havien tornat molt multitudinàries i no sent operatives, per tant es va decidir dividir-les i fer els traspassos per correu electrònic a aquells centres que només n’assistien a una. Degut de la pandèmia, aquestes reunions també es van veure afectades i només se’n va poder fer una de cada presencial el primer trimestre de l’any. La del segon i tercer trimestre van ser anul·lades i al mes d’octubre es va fer via online la reunió del darrer trimestre dels centres en cartera de serveis. Arrel del covid19 les reunions dels centres de joves migrats sols no es van reprendre.

A més a més, es mantenen les relacions amb les dues Federacions a les quals estem adherits des de finals del 2018: FEDAIA i FEPA. Amb FEDAIA tenim una relació merament informativa a través dels correus electrònics que rebem. Amb FEPA, el sots-director i 2 educadors/es de l’equip van assistir a les Jornades de Professionals que es van fer a Sevilla. A més, el mes de novembre vam assistir a l’Assemblea anual de FEPA que es va fer via online degut a les circumstàncies.

### Acció Educativa

### Vida Quotidiana

En relació a l’atenció dels nois en la vida quotidiana, s’ha intentat seguir la mateixa línia d’anys anteriors però adaptant-nos a la nova realitat. El treball incideix en la responsabilitat i l’assessorament. Respecte els hàbits, tots els nois tenen suficientment assolits els hàbits d’higiene i a cadascú se li demana la responsabilitat de mantenir la seva higiene personal així com tenir cura de la neteja i ordre dels seus espais individuals (habitacions i armaris). A més a més se’ls fa responsabilitzar de la gestió i neteja de la seva roba, tenen un espai de bugaderia on ells mateixos (o demanant consell a l’educador/a) poden utilitzar les rentadores i assecadores dins l’horari permès. També se’ls responsabilitza de la neteja diària de les Vivendes, a través d’una taula de tasques els nois s’organitzen amb allò que li toca a cadascú diàriament. D’altra banda, els nois també han de cuinar, es fan el sopar tots els dies i el dinar els caps de setmanes i festius. La cuina també s’organitza per horaris però normalment sempre es vetlla perquè s’ajudin entre ells, aquells nois que saben cuinar millor ensenyen als que no en saben, i l’educador/a també hi està per supervisar, donar un cop de mà o les indicacions que calgui.

Els nois s’adapten prou bé al funcionament del pis, tots provenen de centres molt normatius i al pis hi ha una normativa més laxa, basada en els principis de respecte mutu, solidaritat i responsabilitat. Durant el 2020, els nois residents a Vivendes no han suposat cap disrupció pel recurs, han tingut clar el seu projecte i han sabut aprofitar les oportunitats que poden trobar al pis assistit.

La vida quotidiana a les Vivendes passa pel dia a dia dels nois amb el seu temps lliure gestionat per ells mateixos. En aquest aspecte fan vida com qualsevol jove que viu en una unitat familiar: poden moure’s en llibertat per la casa, sense espais tancats com sol passar als centres, i entren i surten quan volen avisant als educadors/es de quins són els seus moviments i complint amb els horaris establerts. A part d’aquesta sensació de normalitat que volem donar en el dia a dia dels nois, per tal que visquin amb el mínim d’angoixa possible, des de l’equip educatiu centrem molt la vida quotidiana amb els cinc eixos dels quals s’ha parlat anteriorment: gestió domèstica (ja ha quedat palès), documentació (els nois són coneixedors de la importància d’obtenir la documentació reglada i en aquest ítem es basa bona part del nostre treball), recursos formatius, recursos laborals i estabilitat emocional.

Aquest any a la vida quotidiana del centre ha incidit molt en el taller Ocupacional i en el taller de reforç escolar. Doncs degut a les circumstàncies de confinament i d’anul·lació de classes, s’ha treballat des d’una perspectiva formativa de cara als nois perquè no perdessin l’any. El mes de març i abril es va encarar el taller a la sensibilització de la situació actual, es va contactat amb l’entitat Ambulàncies Egara que ens van suggerir la fabricació de bates de plàstic degut a la necessitat urgent d’aquest material que es vivia en aquells moments. A partir d’aquí, i per tal de motivar als nois es va crear el repte “1000 bates”. Es va organitzar els nois en torns i tasques i cada matí havien de fer taller de bates durant 2 hores, uns tallaven, altres muntaven i/o siliconaven. Cada divendres es feia entrega al responsable d’Ambulàncies Egara de la producció de bates setmanals. Al cap del mes (aproximadament el 20 d’abril) es van finalitzar les 1000 bates i es va donar el taller per finalitzat, doncs enteníem que les institucions ja havien tingut temps suficient de proveir de material els centres mèdics. A partir d’aquesta data, el taller va seguir organitzant-se com habitual amb la participació de tots els nois que restaven a les Vivendes (fent uns dies tastet d’oficis: manteniment de les cases, fusteria, horticultura, etc.) i d’altres classes de llengua i/o alfabetització, segons la necessitat del grup. A les tardes es complementava amb repàs escolar. Aquest ritme es va mantenir fins al juny per tal que els nois fossin capaços de seguir els cursos, que es feien tots a través de deures i tasques des de casa. Pels nois de Vivendes el fet de no tenir classes presencials els dificultava molt el seu aprenentatge degut a les seves carències formatives i a les dificultats idiomàtiques. Per aquest motiu es va incidir molt en el repàs escolar diari.

A més a més dels tallers, durant l’estat d’alarma també es va donar opcions de temps lliure als nois. Es va habilitar un espai de gimnàs a cada casa i es va proveir de material esportiu, a més a més s’organitzaven partits de futbol diaris entre les dues cases al terreny de la Fundació, on ells sí que podien sortir, doncs és espai pertanyent a les cases.

La resta de l’any es va mantenir el taller i el temps lliure com d’habitual, en el taller s’han fet tasques d’Horticultura i Floricultura, Reparació de bicis i construcció d’objectes i mobiliari amb material reciclat. I dues tardes per setmana es fa reforç escolar, amb l’assistència de tots els nois, es fan torns per nivells (ESO, PFI i Graus Mitjos). La valoració del taller segueix sent molt positiva, doncs va molt bé per aquells nois que per un motiu o altre no poden estar apuntats a cap curs, i a més fa que els nois no estiguin inactius les hores d’estada a les Vivendes quan ja han acabat el curs. A l’agost es va fer l’entrega de certificats del Taller per tots els assistents. Durant l’últim trimestre de l’any, tots els nois estaven fent un curs extern però al matí hi assitien un noi que tenia les classes de tarda i dos nois que estaven a la recerca de curs reglamentat per falta de documentació. El taller es manté apoderat de manera que els nois es mostren voluntariosos a assistir-hi, tot i que realitzin altres cursos durant el dia.

Com a novetat i a petició del Director General de la Fundació OTA, aquest any alguns nois van participar d’octubre a desembre de la Campanya de recollida de Nous al camp d’OTA. Per a garantir tal participació es va organitzar en format taller en el que es realitzava gran part en hores pràctiques. Com els nois col·laboraven de les tasques de treball del camp durant les hores pràctiques es va convenir que l’entitat pagaria un bo d’ajut a compte de gratificació per les tasques realitzades. Els horaris dels nois eren a convenir entre les necessitats del taller i la disponibilitat dels nois, uns van fer matí i tarda, d’altres només tardes. Mentre que alguns només hi van assistir alguns dies esporàdics. En total, en termes generals van assistir a aquest taller un total de 8 nois, fent entre tots 845,50 hores de pràctiques. La totalitat que la Fundació va bonificar (repartit en funció del temps invertit per cadascú) va ser 3698,18€.

A **l’Annex 2** s’adjunta la Memòria del taller, amb totes les tasques que es van fer durant tot el curs.

Pel que refereix als **recursos formatius**, s’ha aconseguit que el 100% dels nois atesos fossin inserits en algun recurs formatiu. Vam poder inscriure als nois que tenien documentació al maig a través de l’assignació de places oficials per PFI i CFGM. En el pis els nois tenen els seus espais de deures i, el fet de dedicar-nos a un grup reduït i poder fer una atenció més personalitzada, els nois poden optar a l’ajut dels educadors/es en els dubtes i deures que tenen.

Pels nois que van ingressar passat el període d’inscripcions a ensenyament, es va recórrer a cursos ocupacionals organitzats inclosos en els programes de Garantia Juvenil. Mentre que aquells nois mancats de documentació per tenir cabuda a aquests tipus de cursos s’han matricul·lat a diversos cursos de llengües (alfabetització, català, castellà).

A continuació detallem el llistat de recursos i estudis dels quals han gaudit els nois del CRAE durant el 2020, per tal de mostrar la diversitat de l’oferta que finalment es va aconseguir:

|  |  |  |
| --- | --- | --- |
| **RECURS** | **ESTUDIS** | **ASSISTENTS** |
| **IES Canigó d’Almacelles** | 4rt d’ESO | 4 |
| **Institut Màrius Torres** | 4rt d’ESO | 1 |
| **Escola Maristes** | 4rt d’ESO | 1 |
| **NOVES OPORTUNITATS** | Curs Hostaleria | 2 |
| **NOVES OPORTUNITATS** | Curs Soldadura | 2 |
| **IES Castell de Templers** | PFI Fontaneria / Construcció / | 8 |
| **IMO Lleida** | Curs Ocupacional Cuina | 1 |
| **CTI LLEIDA (NNOO)** | Curs Mecànica | 1 |
| **Escola d’Idiomes Versailles** | Cursos Ocupacionals de Jardineria | 3 |
| **Escola Jardineria de la Paeria** | PFI NEE Jardineria | 1 |
| **IES La Caparrella** | PFI NEE Hostaleria | 1 |
| **IES La Caparrella** | PFI Electricitat | 1 |
| **IES La Caparrella** | CFGM Sistemes Informàtics | 1 |
| **IES La Caparrella** | CFGM Carrosseria i Electromecànica | 2 |
| **IES Guindàvols** | CFGM Electromecànica | 1 |
| **CNL Lleida** | Curs Català | 5 |
| **EOI Lleida** | Curs Castellà | 1 |
| **Kalidoscopi** | Pas a Pas (català i castellà) | 1 |
| **Ajuntament Gimenells** | Curs Català | 1 |

Com es pot veure hi ha nois que a més de realitzar un curs professional també fan hores de català i castellà per tal de reforçar.

Sobre l’àmbit de **recursos laborals**, a Vivendes hem apostat per la inserció laboral. Creiem que la realització plena de la persona es basa en bona part de la seva independència econòmica i, per a tal, necessita tenir un treball remunerat. Pels nois migrats sols, arribar a aquest estatus és difícil en quant no tenen les mateixes condicions que una persona de territori, doncs no estan autoritzats a treballar.

Sobre la campanya Agrària d’estiu, aquest any a l’haver suspès les classes els nois s’hi van poder incorporar abans, sense deixar el curs de banda. Degut de la situació i el perill de contagi l’equip educatiu vam decidir que només es podria treballar a la zona de Gimenells i Raimat i en empreses solvents que ens donessin les garanties de seguretat i higiene requerides. Vam demanar permís al Departament d’Infància i ens va ser concedit. Finalment, vam aconseguir que una mateixa empresa creés un grup de treballadors per la Vinya amb 6 nois de Vivendes, el qual minimitzava els riscos ja que no hi havia contacte amb gent externa a les Vivendes. D’altra banda, 2 nois van obtenir un contracte de treball amb un pagès de Gimenells. Els contractes laborals obtinguts durant el 2020 han estat els següents:

|  |  |  |  |
| --- | --- | --- | --- |
| **NOM EMPRESA** | **NOMBRE NOIS** | **TEMPORALITAT** | **PERMÍS DE TREBALL A LA MAJORIA D’EDAT** |
| **CULTIVA I EDUCA (OTA)** | 1 | Des de gener (desinterna al març) | 1 |
| **ALRASA AGRÀRIA** | 1 | Temporada estiu | 0 |
| **ALRASA AGRÀRIA** | 1 | Octubre a desembre | 0 |
| **FINCA SANT MIQUEL** | 6 | Abril – Juliol | 0 |
| **MULTICENTRES SAURET** | 1 | Gener-Febrer  Setembre fins desinternament | 1 |
| **PARAJES PARADELL SL** | 3 | 1 de febrer a desembre  2 de febrer a març | 1 |
| **AGRÍCOLA JESÚS PELEGRÍ** | 2 | 1 de juny a setembre  1 juny | 0 |
| **ELÉCTRICA MELENDO** | 1 | Setembre fins desinternament | 1 |

4 nois van aconseguir el permís de treball en fer els 18 anys i van continuar treballant en aquestes empreses, iniciant el seu projecte de vida a l’autonomia plena.

### Temps de Lleure

El temps de lleure a les Vivendes és gestionat pels mateixos nois. Cadascú s’organitza el seu temps lliure i comunica als educadors amb suficient temps d’antelació si s’han de demanar permisos (per anar a visitar familiars, etc.), si es volen apuntar a alguna activitat, etc. Els permisos de nit, van quedar suspesos a l’inici de la pandèmia i, per ara, no s’han pogut reanudar.

Pel que fa a les sortides d’oci, tampoc se’n van poder realitzar degut a la pandèmia. Tret d’un dia a la platja a l’estiu i dos dies als 2 Llacs de Gimenells, aquest any no s’ha pogut fer cap altre activitat d’aquest tipus. Tampoc es va poder rebre la visita dels nois del CRAE de Santa Maria del Vallès per setmana santa, durant el qual s’organitzava un torneig de futbol i alguna sortida conjunta.

Respecte les entitats externes de les que han participat alguns nois del centre són les següents, s’ha de dir que aquestes activitats han estat buscades pels mateixos nois, però com tot es va veure truncada i gran part de l’any no hi van poder assistir, també va ser la causa que no es fessin més activitats externes:

|  |  |  |
| --- | --- | --- |
| **NOM DE L’ENTITAT** | **ACTIVITAT** | **NOMBRE D’ASSISTENTS ANUALS** |
| Futbol de Lleida | Lligueta de futbol | 6 nois / mensual |
| Futbol Alpicat | Futbol | 1 noi |
| Gimnàs Almacelles | Activitat física | 4-5 nois / mensual |
| Dinamitzadora Cívica Gimenells | Activitats diverses | 7-8 nois |

Sobre les activitats amb la Dinamitzadora Cívica de Gimenells, aquesta figura va estar posada pel Consell Comarcal del Segrià per tal que facilités la integració de les persones estrangeres al poble, en especial els nois tutelats residents a les Vivendes. A principi d’any vam mantenir la relació, exposant les nostres necessitats perquè ella dissenyés un pla d’actuació. En aquell moment, sota la nostra petició va organitzar un curs de català al qual hi va assistir un noi de les Vivendes. A partir de març vam mantenir contacte telefònic i/o via mail però no es va poder fer cap intervenció amb els noi. A final d’any es van reprendre es va reprendre el contacte directe, i ens va proposar dues activitats pels nois de Vivendes: una visita guiada a una exposició de Sos Racisme a Almacelles i un taller de creixement personal. Per la nostra organització aquestes activitats es van programar per la primera setmana de l’any 2021, que els nois encara estaven de vacances de Nadal.

En el pis també tenen oportunitats d’oci, tenen tele amb connexió a internet per veure pel·lícules i vídeos musicals, compte de Netflix i dos ordinadors amb internet a disposició dels nois.

Com el 100% dels nois és de cultura musulmana es va respectar que poguessin celebrar les tradicions més populars d’aquesta cultura, com són el ramadà i la festa del sacrifici. En el Ramadà es va propiciar el seguiment dels horaris dels àpats tal com la tradició indica però a la vegada se’ls hi va transmetre que havien de fer vida normal pel que respectava les seves obligacions (cursos, hores de llevada, etc.). Les dues festivitats: últim dia de Ramadà i Festa del Sacrifici les vam celebrar amb ingredients típics de la cuina marroquí. Les celebracions es van minimitzar a un àpat tots junts, ja que no es podia compartir amb ningú extern a la casa ni es podien fer visites familiars.

D’altra banda, també es realitzen activitats puntuals per celebrar festivitats importants de la nostra cultura, per tal de transmetre als nois els valors culturals de l’entorn en què viuen. Malauradament aquest any es van haver de suspendre algunes activitats que es celebraven en comunitat (com l’1 de maig i el dinar de Nadal de la Fundació OTA) les quals eren molt positives pels nois que els feia vincular-se al territori i la comunitat de Santa Maria. Tot i així, des de l’equip educatiu de les Vivendes s’han recordat aquests dies i se’ls hi ha explicat aprofitant l’experiència de companys seus, que l’any anterior hi havien assistit.

- **5 de gener – festivitat de reis** – alguns nois van anar al poble a veure la Cavalcada. A finals de l’any anterior, des de l’Ajuntament ens van contactar per convidar als nois a participar en la cavalcada del 2020, es va acordar que hi podrien participar 5-6 nois, un d’ells faria de rei Negre. Els nois es van mostrar molt il·lusionats amb aquest fet i es va crear molta expectativa per anar a veure la Cavalcada.

- **Celebració de l’1 de maig** a Santa Maria de Gimenells – aquest esdeveniment fa molts anys que es celebra per part de la Fundació Obra Tutelar Agrària, es tracta de celebrar la festivitat de Sant Josep Obrer amb una trobada de germanor entre membres de la Fundació i del Patronat, treballadors i extreballadors, nois tutelats i extutelats. Durant la diada es celebra una eucaristia conduïda pel Bisbe de Lleida i, posteriorment un dinar de germanor. Els nois gaudeixen molt d’aquesta festivitat, doncs els fa sentir pertinents a un nucli i això fa que hi participin activament. Malauradament aquest 2020, degut de les circumstàncies excepcionals, no es va poder realitzar aquesta celebració, però es va tenir un recordatori del dia on els nois que ho havien viscut altres anys van explicar als més nous l’esdeveniment.

- **Dinar de Nadal** – com aquest any no es podia fer el típic dinar de Nadal amb els treballadors del camp i membres del Patronat, vam decidir fer un dinar conjunt les dues Vivendes amb els educadors/e que tenien torn, la cuinera i la directora el dia 22 de desembre. Va servir per ensenyar i mantenir les nostres tradicions amb els nois, els quals ho van gaudir molt i van agrair. Durant el dinar també es va explicar a tots els nois com sol ser la celebració en èpoques de no-restriccions, posant l’accent en el fet que la celebració que estàvem fent era inusual i esperàvem poder tornar a gaudir de celebracions més multitudinàries compartides amb altres membres de l’entitat.

**Sopars de nit de Nadal i nit de Cap d’Any:** aquestes dues nits es deixava triar als nois si volien sopar a fora per tal d’aprofitar el temps ja que era les úniques dues nits que van poder sortir (fins les 12:30, doncs a la 1 hi havia toc de queda) o si volien sopar a casa i sortir més tard. Gairebé tots van preferir sortir a partir de les 7-8 de la tarda i passar-ho fora de casa, doncs feia molt temps que no podien sortir de nit. Els nois van sopar fora, van quedar amb alguns amics dintre del permès i van tornar sense problemes a l’hora pactada. Es va conscienciar bé abans perquè seguissin les normes bàsiques (distància i mascareta en tot moment).

Durant l’any també es **celebren els aniversaris** dels nois fent-los una festeta amb un pastís, espelmes als que celebraven els 18, com és habitual se’ls hi ha comprat globus gegant amb el nombre 18.

### Salut Física i Psíquica

Des del pis assistit es vetlla per la salut tan física com psíquica dels nois. Des del moment de l’ingrés es treballa amb els nois que tinguin consciència de cuidar-se promovent un ritme de vida saludable: animant-los a cuidar l’alimentació, fer esport i evitar l’ociositat, disminuir o deixar el consum de tabac i/o altres tòxics, etc.

Pel fet de treballar l’autonomia, a partir de la seva entrada a les Vivendes s’anima als nois a participar activament en els temes relacionats amb la seva salut. Ells aprenen a fer la demanda quan necessiten alguna atenció de tipus mèdic i són els encarregats (amb l’ajuda de l’educador/a) de demanar cita al corresponent servei.

Des del pis assistit l’atenció a la salut es fa per dues vies: extraordinària i ordinària. La via extraordinària fa referència a possibles urgències degudes de malestars, accidents, etc. En el moment que un noi, pel motiu que sigui, requereix atenció mèdica immediata, l’educador de torn posa en marxa el protocol per tal de gestionar l’acompanyament del noi al centre de salut corresponent.

D’altra banda, la via ordinària fa referència a la manera de treballar regularment amb el noi els aspectes relacionats amb la seva salut (tan física com emocional). Pel que fa a tractaments especials i seguiments mèdics, se’n fa càrrec l’educador de torn (visites mèdiques, administració medicació, etc), a l’apartat sobre salut de **l’Annex 1** es pot trobar tota la informació detallada sobre visites de salut en el 2020 (**taules 15 i 16**)

### Atenció a les Famílies

La tasca que es fa a les Vivendes pel que fa a les famílies és contactar aquells familiars que hi ha al territori en cas que els nois facin la demanda de fer permisos amb pernocta. Si abans no s’ha fet un estudi d’aquesta família l’equip directiu la va a visitar per trametre un informe a l’EAIA. Un cop s’autoritza el permís, se’ls torna a contactar per tal de concretar els dies que els nois els van a visitar i per fer el seguiment de tals visites.

Aquest any, no es van poder mantenir permisos periòdics, els nois només van visitar als familiars per les vacances de Nadal, i algun noi hi va anar puntualment a l’estiu.

En l’apartat corresponent de **l’Annex 1** es pot veure tota la informació detallada dels permisos familiars. **(Annex1 Taula 18).**

Un cop el contacte ja està establert i ja s’ha fet un primer permís, si la relació amb la família és sana i està autoritzada es deixa al noi gestionar-se les visites, sempre avisant amb el temps d’antelació pactat. Així solen ser ells mateixos qui fan la demanda de la visita, i, posteriorment, l’educador o la directora contacta els familiars per assegurar que els vagi bé rebre’ls.

### Formació i Supervisió

La formació continuada dels treballadors és indispensable per tal de millorar i actualitzar-se en la tasca educativa, així com adequar-se en l’evolució social que esdevé amb el temps. Des de l’entitat es promou que els i les professionals participin en activitats formatives i es facilita l’accés sense prejudici del funcionament habitual de les Vivendes. Per ara, degut a les característiques de la Fundació, totes les activitats formatives han estat externes, es preveu poder realitzar formació interna en un futur. En el següent requadre es detalla les accions formatives a les que hem assistit part dels professionals de Vivendes durant el 2020:

**FORMACIÓ TREBALLADORS 2020**

|  |  |  |  |
| --- | --- | --- | --- |
| FORMACIÓ | ORGANITZACIÓ | DATES / HORES | TREBALLADOR/A |
| Taller Gènere formació professionals del Sistema de Protecció de Catalunya | Save The Children | 4, 6, 10, 12, 14 Febrer  20 hores | Laura  Carles  Guille |
|  |  |  |  |
| Competència Cultural en salut mental i intervenció psicosocial en grups especialment vulnerables | Servei de Psiquiatria Hospital Universitari Vall d’Hebron | Febrer  Curs Online  25 hores | Ahmed |
|  |  |  |  |
| XV JORNADAS FEPA  Interculturalidad: Retos para la cohesión social | FEPA  (Sevilla) | 12-13 Març  12 hores | Guille  Laura  Ahmed |
|  |  |  |  |
| Medidas de prevención y control de la infección: circuito de pacientes en estructuras sanitarias y socio-sanitarias | Metges sense fronteres  (Webinar)  Formació Covid19 | 30 Març  1 hora | Marta |
|  |  |  |  |
| Cómo dar malas noticias y cómo cuidar tu salud mental | Metges sense fronteres  (Webinar)  Formació Covid19 | 2 Abril  1 hora | Marta |
|  |  |  |  |
| Taller de Suport en Àmbit Jurídic | FEPA  (online) | 12 Juny  2 hores | Saray |
|  |  |  |  |
| Joves i addiccions: Drogues, TIC i Joc | Fad Fundació d’Ajuda contra la Drogadicció | 18 Novembre  4 hores | Guille |
|  |  |  |  |
| Intervención con colectivos en riesgo de exclusión  social | Divulgación Dinámica Programa de Formación E-learning | Curs 2020  200 hores | Mar |

## PROPOSTES

D’acord amb la valoració dels objectius treballats durant l’any 2020 i l’anàlisi de la nostra tasca educativa i els seus resultats, ens plantegem diferents propostes de millora de cara al treball de l’any vinent.

A continuació, a mode de resum, s’adjunta una taula d’anàlisi dels objectius i estratègies treballades l’any 2020 i com n’han sortit propostes d’actuació de cara al 2021.

|  |  |  |  |
| --- | --- | --- | --- |
| **OBJECTIU** | **ESTRATÈGIES** | **ANÀLISI D’INDICADORS** | **OBSERVACIONS / PROPOSTES DE MILLORA** |
| **Treballar autonomia i preparació per la majoria d’edat** | - Tutories  - Realitzar tasques de la llar amb la supervisió de l’educador/a i/o en solitari  - Realitzar gestions amb la supervisió de l’educador/a i/o en solitari  - Controlar com es gestiona el temps lliure | - Els nois són capaços d’executar allò après per ser autònoms  - Els nois es consciencien de la situació i del futur  - Els nois poden anar sols a realitzar una gestió (tràmits de documentació, inscripció a curs, demanar hora al metge, etc.)  - Els nois fan bon ús del temps lliure | Aconseguir conciliar els horaris dels nois amb temps per poder fer les gestions amb ells, que no acabem fent directament l’equip educatiu per falta de temps dels nois.  Millorar en la transmissió de coneixements de gestió de documentació (realitzar protocols amb les passes a seguir per cada tràmit i ensenyar-los-hi a través de tallers formatius). Sempre que sigui possible que els nois participin de la gestió de la seva documentació |
| **Aprenentatge de la llengua** | - Realitzar cursos d’aprenentatge de català i castellà.  - Oferir espais d’estudi al pis (a través de llibres, programes informàtics, etc.)  - Promoure l’ús del català i castellà al pis. | - Els nois tenen ganes d’aprendre  - Els nois estan conscienciats que han d’aprendre l’idioma  - Els nois van utilitzant el català o castellà com a llengua vehicular. | Continua amb formació externa per tal que puguin optar a treure’s algun certificat.  Organitzar cursos d’idiomes emmarcats dintre de taller Professional tipus Tastet d’Oficis. |
| **Prevenir sobre el consum tabac i/o altres tòxics i manenir-lo apartat de la vida al Pis.** | - Normativitzar  - Fer xerrades Informatives  - Tutories i atenció personalitzades  - Formació educadors | - els nois consumidors interioritzen necessitat de deixar o reduir consum  - els nois no consumidors no s’inicien en el consum | - Seguir treballant en la prevenció.  - Seguir aplicant la normativa davant algun cas de consum.  - ser molt taxatius en aplicar la normativa en el cas que es donés consum (tant tabac com tòxics) dins del Pis.  - Incidir en la conscienciació de la necessitat de deixar el consum. |
| **Millorar el treball amb els nois amb problemes de salut mental** | - Treball molt personalitzat  - Conscienciació de l’enfermetat  - Visites especialitzades (CSMIJ)  - Conscienciar sobre el bé que els fa la medicació. | - els nois accepten prendre la medicació i assistir a les visites de professionals.  - els nois que assisteixen al CSMIJ i prenen correctament la medicació són conscients que els hi va bé i hi estan vinculats | Treballar la interiorització de la malaltia mental.  Conscienciar sobre la importància de fer correctament la pauta de medicació. |
| **Millorar la comunicació interprofessional interna i externa i la comunicació amb famílies** | - Mantenir reunions d’equip  - Canalitzar les comunicacions amb recursos externs a través d’un responsable  - Augmentar comunicacions amb famílies  - Assessorar i donar suport a famílies, sobretot durant les visites dels nois | - les comunicacions entre professionals han millorat  - ha millorat la consolidació i la cooperació de l’equip  - satisfacció dels recursos externs pel què fa a les comunicacions i l’efectivitat d’aquestes.  - satisfacció de les famílies per les atencions que reben. | Mantenir el treball en aquesta línia.  Seguir potenciant les relacions i el suport a les famílies. |
| **Millorar el rendiment formatiu** | - Vincular els nois als instituts  - Repàs escolar i deures diaris amb educador  - Treball tutorial de seguiment del noi  - Bona coordinació amb els IE’s i altres recursos per part del responsable | - alt percentatge d’assistència a l’IES i/o altres recursos  - bona vinculació dels nois als recursos  - bon rendiments dels nois i motivació per fer els deures | Mantenir el treball de coordinació en la mateixa línia.  Reforçar la bona assistència i funcionament a l’IES  Organitzar un taller Professional tipus Tastet d’Oficis a Santa Maria de Gimenells per nois sense documentació |
| **Diversificar l’oferta lúdica** | - Promoure la participació dels nois en l’organització  - Fer alguna sortida periòdica | - els nois es mostren contents i agraïts de poder organitzar les activitats  - falta de participació en activitats lúdiques molt continuades  - bon comportament | - Mantenir-se en la mateixa línia perquè els nois entenguin que l’oferta lúdica és un servei extra que se’ls ofereix però no és un requisit indispensable del Pis d’Autonomia. |

## ANNEXOS

**ANNEX 1 – RECOLLIDA DE DADES**

1. **Altes i baixes de la població atesa**

* ***Nombre de casos proposats, acceptats i denegats***

Al llarg del 2020 se’ns van proposar 13 casos dels quals 11 van ser acceptats i 2 denegats perquè no complien els requisits d’actitud per ingressar a un pis d’autonomia.

* ***Nombre de nois atesos al llarg de l’any***

Les dades aportades i analitzades són sobre el total de nois atesos al llarg d’aquest any 2019, en base a les **16 places** convingudes amb la DGAIA, 8 places a cada Vivenda. En total a l’any 2019 vam atendre un total de 25 nois.  
Podem veure que durant l’any hi ha hagut un total de 11 desinternaments amb els 11 ingressos corresponents. Els moviments van ser bastant igualats a les dues vivendes: 5 nois a V1 i 6 nois a V2.

*Taula 1*

*Taula 2*

|  |  |  |  |
| --- | --- | --- | --- |
| **Mes** | **total nois** | **ingressos** | **desinternaments** |
|  |  |  |  |
| gener | 15 | 0 | 1 |
| febrer | 16 | 2 | 1 |
| març | 16 | 1 | 1 |
| abril | 16 | 0 | 0 |
| maig | 16 | 0 | 0 |
| juny | 16 | 0 | 0 |
| juliol | 15 | 1 | 2 |
| agost | 16 | 2 | 1 |
| setembre | 16 | 3 | 3 |
| octubre | 16 | 1 | 1 |
| novembre | 16 | 1 | 1 |
| desembre | 16 | 0 | 0 |
|  |  |  |  |
| **TOTAL** | **16** | **11** | **11** |

*Taula 3*

* ***Nombre i procedència dels nous ingressos***

Tots els nois ingressats al 2020 procedeixen de Centres de la província de Lleida, tots ells centres creats per les necessitats d’atendre l’increment de nois migrats sols que hi va haver al territori els darrers anys. En total van ingressar: 1 noi del Servei de Primera Acollida i Atenció Integral Vent de Dalt (Juneda), 3 nois del SPAAI Indíbil (Lleida), 3 nois del SPAAI Jardins del Segrià (Lleida) i 3 nois del SPAAI Antares (Vilanova de Meià).

*Taula 4*

* ***Nombre i motiu de les baixes***

**En el 2020** hi va haver un total de 10 **nois** que **van ser donats de baixa** del nostre Pis (cinc de Vivendes1 i set de Vivendes2). El motiu d’aquestes baixes va ser el compliment de la majoria d’edat. En els casos que els nois passaven a un recurs de l’ASJTET, tal com el noi es feia major d’edat, es va fer tancament d’expedient de tutela i el noi canviava de recurs. D’altra banda, per aquells nois que van poder aconseguir un contracte d’un any amb el qual, podien adquirir el permís de treball i incorporar-se a una feina que els donava l’autonomia plena, es va haver de prorrogar la seva estada al centre. Aquest fet ve donat perquè el tràmit per adquirir el permís de treball té una durada mínima d’un mes, durant el qual el noi no pot treballar. Per tant, el noi es sense ingressos ni capacitat per mantenir-se.

A la següent gràfica es pot veure en cercles concèntrics, els nois que van passar a un recurs de l’ASJTET (en els cercles interiors): 3 nois van anar a SAEJ i 2 nois a pisos de l’Àrea. Mentre que en els cercles exteriors s’hi troben els nois que van poder tramitar la residència amb dret a treball a través d’un contracte d’un any, aquests nois al tenir una feina remunerada no van necessitar dels serveis bàsics de l’ASJTET, a on van anar a presentar-se i a conèixer el recurs per saber en que se’ls pot ajudar si mai tenen alguna necessitat. Però amb ells, abans de desinternar, vam fer un treball de recerca d’habitatge i de preparació per la vida autònoma perquè en el moment que obtinguessin el permís de treball serien contractats i iniciarien una vida independent amb plena autonomia. D’aquests 3 van anar a empreses externes (un a Gimenells i dos a Raimat) i un va passar al programa de la Fundació Cultiva i Educa, on les condicions són les mateixes que qualsevol noi que adquireix l’autonomia plena però amb l’acompanyament dels professionals de la Fundació.

En les següents taules es pot veure la comparativa respecta a l’any anterior, i es pot observar que aquest any s’ha millorat en la sortida de nois amb una autonomia plena, nois amb permís de residència i treball.

*Taula 5*

1. **Característiques de la població atesa**

* ***Distribució per edat i procedència geogràfica***

Les Vivendes Santa Maria de Gimenells es van obrir per atendre nois MENA, per tant la procedència geogràfica de tots ells és estrangera. La majoria dels nois atesos al 2020 han estat de procedència marroquí. La resta de nois eren de procedència subsahariana: un de Burkina Fasso, un de Guinea Conakry, tres de Senegal i dos de Gambia. Pel que fa als nois marroquís, tot i venir del mateix país, entre ells hi havia heterogeneïtat per la procedència d’aquest país, hi va haver diversos nois procedents de zones amazighs (en total 7) i de la resta la procedència també era diversa, algun de ciutats grans com Tànger, altres de ciutats mitjanes i, d’altres, de zones més rurals.  
Pel tipus de recurs les edats són molt homogènies, ja que només s’atenen nois de 16 a 18 anys. La taula d’edats ve representada per l’edat que complien els nois a l’any 2020. Aquest any com a excepcionalitat, molts nois van estar molts mesos després de fer els 18 a les Vivendes perquè durant l’estat d’alarma no es va poder fer canvis de centres. En total, aquest any s’han tramitat 9 allargaments de mesures a través de l’EAIA amb un Expedient Assistencial per obtenir una pròrroga d’estada fins que els sortia la plaça al pis de l’ASJTET o SAEJ o es resolia el permís de treball i trobaven un habitatge on viure de lloguer.

*Taula 6*

*Taula 7*

*Taula 8*

* ***Nombre de nois amb tutela, guardes i mesures***

A la taula següent es detallen el nombre dels nois atesos que estan tutelats i tenen resolució de desemparament. Pel que fa a les mesures administratives, tots els nois que arriben a les Vivendes tenen mesures de Transició a la Vida Adulta. Com es pot veure, en aquests aspectes tots es troben en la mateixa situació administrativa,

Pel que fa a mesures judicials, hi ha dos nois que tenen expedients judicials oberts. Tots dos són per episodis succeïts fa més d’un any, quan estaven al Centre de Primera Acollida i tots dos han complert durant aquest any amb les hores a la comunitat que els hi han dictat des de la DAM.

*Taula 9*

* ***Nombre de nois amb discapacitat reconeguda pel CAD***

En el 2020 vam fer una sol·licitud de valoració de discapacitat al CAD. Al noi en qüestió se li va reconèixer una discapacitat del 39%. Amb aquest noi es va iniciar un itinerari personalitzat tenint en compte la seva diversitat funcional a l’hora que es va fer un treball d’interiorització i reconeixement de tal diversitat.

Un dels nois que ja vivia a les Vivendes l’any anterior ja havia passat la valoració de discapacitat, amb un grau reconegut del 41%. Per tant, durant el 2020 hi va haver dos nois amb discapacitat reconeguda. Tots dos amb un itinerari de formació adient per les seves capacitats (en un PFI de NEE d’Hostaleria i Jardineria, respectivament).

* ***Nombre de nois orfes***

Dels nois que es van atendre **al 2020**, vam tenir dos nois orfes de mare, un noi orfe de pare i dos nois orfes dels dos progenitors. Tal com es pot observar a la gràfica.

*Taula 10*

* ***Nombre d’escapoliments amb retorn o sense***

Pel tipus de recurs que atenem, els escapoliments no es solen donar als Pisos Assistits, doncs es solen atendre nois amb un elevat grau d’autonomia i responsabilitat en els quals el fet d’escapolir-se no és en el seu tarannà. A més a més, els nois tenen prou clar que sí no compleixen podrien perdre els privilegis que els hi ofereix viure en aquest tipus de recurs. No vam tenir cap escapoliment durant l’any 2020.

* ***Nombre de nois que assisteixen a recursos escolars i formacions prelaborals i que no hi assisteixen***

***Taula 11***

D’un total de 27 nois atesos durant el 2020, vam tenir 21 nois cursant algun curs de tipus professional, 11 fent un PFI, 2 d’ells en un PFI de Necessitats Especials i 9 en cursos ocupacionals de Garantia Juvenil. A més a més, teníem 6 nois cursant 4rt d’ESO, dels quals 1 la va aprovar i va obtenir el graduat, 2 no van obtenir el graduat per falta de competències bàsiques i 3 l’estaven cursant encara a l’acabar l’any. A partir de setembre, gràcies als bons resultats que havien obtingut a l’ESO i als PFI, 4 nois van iniciar cursos de Cicle Formatiu de Grau Mig. La resta de nois no escolaritzats en cursos ocupacionals ha estat perquè ja havien iniciat un itinerari de Noves Oportunitat o bé, en el cas de tres nois, perquè encara no havien obtingut el NIE.

Pel que fa a Alfabetització i cursos de català, castellà i el taller ocupacional de Vivendes, tots els nois han estat cursant algun d’aquests cursos per tal de millorar en l’expressió i la comprensió. Com es pot veure hi ha un total de 27 nois realitzant el Taller Ocupacional de Vivendes, això vol dir que a més dels nois que en algun moment no tenien cap altre curs, aquells nois ja escolaritzats van compaginar-lo amb el taller, ja fos en la part més pràctica de taller com en la part d’aula on es treballava el reforç escolar i reforç de l’idioma. A més a més de l’assistència al Taller de Vivendes hi va haver 9 nois que assistien a algun recurs extern d’idioma (CNL, EOI, etc).

* ***Nombre d’adolescents en procés de cerca de feina i nombre d’adolescents que treballen***

Un dels objectius principals de treball amb els nois és la inserció laboral, per tant gairebé tots els nois que estan a les Vivendes estan en procés de cerca de feina. Els nois han participat de programes de recerca de feina d’altres entitats (Noves Oportunitats, etc.) així com del programa de recerca de feina que es fa des del taller ocupacional propi del nostre recurs.

En els següents quadres es pot veure la distribució de nois que van treballar i quants d’ells van obtenir el permís de treball en fer 18 anys. 4 nois el van obtenir gràcies a una oferta de feina d’un any a l’empresa on ja treballaven com a menors (un d’ells a final d’any estava esperant la resolució i encara no havia desinternat de Vivendes), 1 noi va obtenir el permís perquè va entrar al programa Cultiva i Educa de la Fundació OTA on ja hi treballava com a menor i 5 nois van obtenir-lo perquè es van poder beneficiar del Decret Covid19 de regularització de documentació gràcies a haver treballat durant l’estiu a la campanya agrària.

*Taula 12*

*Taula 13*

* ***Tràmits de documentació que s’han fet des del nostre recurs***

Normalment, a l’ingressar en Pisos Assistits, els nois ja tenen la documentació tramitada, tasca que es sòl fer des dels equips tècnics dels Centres de primera acollida. Tot i així, sempre hi ha algun noi que per manca de temps, algun retard amb la documentació d’origen o problemes del seu propi país arriba als nostres pisos sense la documentació del tot finalitzada. En el següent requadre es pot veure la quantitat de tràmits de documentació que hem realitzat. Aquest any s’han fet més tràmits de renovació que no de primera documentació.

És el primer any que es fa la primera documentació des de les Vivendes ja que fins el mes de febrer del 2020 i havia una tècnica contractada per DGAIA que feia totes les gestions de primera documentació dels nois tutelats a Lleida. Al febrer es va fer una sessió informativa per directors al SAIA on es va informar que aquesta figura desapareixia i que els directors de cada centre s’havien d’ocupar del seus nois.

*Taula 14*

* ***Salut i tractaments mèdics***

En l’àmbit de la salut, aquest any no hi ha hagut cap noi que hagués de seguir un tractament especial.   
Pel que fa les visites mèdiques, les més freqüents són les d’infermeria, les del metge de capçalera i les odontològiques. Amb la infermera es porta al dia el calendari de vacunacions de cada noi. En principi els nois ja han passat tot un protocol mèdic en els centres de primera acollida on s’inclouen les vacunacions, però sempre n’hi ha que li resta algun recordatori de vacunes posterior. També ens hem trobat amb nois que porten poc temps al territori i no han tingut temps de fer-se totes les vacunacions.

En relació a la salut mental dels nois, No hem tingut cap noi que es visités al CSMIJ, però s’ha de dir que hem tingut un noi en període d’observació amb assessorament telefònic per part de la nostra referent del CSMIJ, i en acabar l’any s’ha valorat algunes necessitats de teràpia psicològica i es sol·licita una cita, la qual serà per principis del següent any.

*Taula 15*

*Taula 16*

* ***Consum de tòxics***

A les Vivendes el consum de tòxics en el 2020 no ha estat rellevant. En total hi va haver només 11 nois fumadors, els quals tenien molt clar que dintre la casa no es pot fumar i en tot l’any ho van respectar, molts d’aquests nois fumaven molt poc però van incrementar-ne el consum arrel dels mesos de confinament. Fora del tabac, no hi ha hagut un consum de tòxics a destacar. Sabem que un parell de nois són consumidors esporàdics de cànnabis en moments puntuals, però mai els ha causat cap problema en la seva vida quotidiana, i més aviat aquest consum va anar a la baixa d’ençà de la seva arribada a les Vivendes. En general, els nois habitants a les Vivendes són prou responsables amb el consum i saben els moments que ho han de fer i amb quina freqüència.   
Pel que fa a nois no consumidors i no fumadors n’hi havia un total de 16. Tot i tenir aquests indicis de bons hàbits s’ha mantingut una política de prevenció des de l’equip educatiu i de promoure uns hàbits saludables fora del consum de tòxics i reduint el consum de tabac.

A la taula de sota es detalla el consum per nombre de nois.

*Taula 17*

* ***Permisos familiars***

Al 2020 hi va haver 13 nois amb família al territori. L’estat d’alarma i les contínues restriccions van perjudicar la periodicitat de permisos. Els permisos que es poden observar a la gràfica següent fan referència als mesos de gener i febrer, agost, setembre i desembre bàsicament.

*Taula 18*

1. ***Escala de valors 1 (no) – 2 (una mica) – 3 (bastant) – 4 (molt) (d’aquí en endavant)*** [↑](#footnote-ref-1)
2. ***Escala de valors 1 (25%) – 2 (50%) – 3 (75%) – 4 (100%) (d’aquí en endavant)*** [↑](#footnote-ref-2)